
Wardando E yamada 


Proyecto Eagle LNG ta 


sufri golpi mortal pa plan 


na Aruba 


Falta di proteccion pa 


‘Klokkenluiders’ ta mina 


integridad na Aruba 


E movecion politico di Santos 
do Nascimento: Strategia of 


rencor personal 

DESPUES di dos reunion urgente ayera nochi entre e parti- 
donan di coalicion MEP y RAIZ, e emocionnan tabata halto. 
Di un banda, nos a scucha Sr. Vrolijk, kende a expresa su 
decepcion pa e posibilidad cu e lo no wordo eligi como pres- 
idente di parlamento despues di tres aña di trabou duro. Di 
otro banda, e lider di partido RAIZ a laga sa cu su dos miem- 
bronan di parlamento lo no vota pa Sr. Vrolijk, independiente 
di ken MEP propone. 


Segun e acuerdo di coalicion, MEP tin e libertad pa propone 


nan candidato pa e funcion di presidente di parlamento. 
Sinembargo, si MEP dicidi di sostene Sr. Vrolijk, locual RAIZ 
no ta desea, e miembronan di RAIZ lo vota pa nan propio 
candidato. Esaki por ta un movecion strategico den e wega 
di poder den politica. 


E hecho cu kisas MEP lo no propone Sr. Vrolijk, por causa 
mas complicacion. Si MEP no sostene su candidatura, esaki 
por ta peligroso pasobra lo mester di su sosten pa mantene 
e coalicion. Esaki ta trese cune e posibilidad cu Sr. Vrolijk 
por keda sin sostene propuestanan di RAIZ, loke por trece e 
stabilidad di e gabinete den peliger. RAIZ a indica caba cu, 
si esaki sosode, nan miembronan di parlamento tambe por 
aplica tacticanan similar. Esaki posiblemente por nifica e fin 
di e gabinete actual. 


Remarcabel tabata cu na varios ocasion, e lider di RAIZ a 
informa enfaticamente cu e no por a logra haya contacto cu 
su colega Lider di MEP. E pregunta ta surgi: pakico no? Acaso 
e prome minister a bay den consulta cu e gobernador? En 
todo caso, e silencio inespera aki ta lanta preguntanan serio 
tocante e futuro di e coalicion y e integridad politico di e 
partidonan envolvi. 


Un cos ta sigur, ambos lider di partido a indica cu si gobi- 
erno cay, nan ta cla pa eleccion! 


Tension Politico despues di reunion urgente 


Prome Minister incomunicabel: MEP y RAIZ cla pa Eleccion! 

RECIENTEMENTE gobierno di Presidente Mericano Joe 
Biden, a dicidi di brinda espacio na e compania New Fortress 
Energy pa exporta LNG, no ta nifica cu e elimina e suspen- 
cion cu a wordo impone na luna di Januari di e aña aki pa e 
adminitracion di Biden pa loke ta transportacion di gas. 


Vocero di departamento di exportacion Mericano, a informa 
prensa cu dia 3 di september ultimo, a autorisa e compania 
New Fortress Energy Inc. pa exporta te cu 1.4 miyon ton pa 
aña di LNG pero esaki no ta nifica cu otro companianan lo 
por exporta y traslada LNG ya cu no a kita e prohibicion cu 
ainda ta na vigor. 


Ta un situacion cu ta pone cu henter e acuerdo famoso y 
secreto entre WEB Aruba NV y Eagle LNG pa provee e planta 
di awa y coriente cu gas cu lo nifica un reduccion di prijs 
formalmente, lo keda stanca pa un tempo mas y ya ta for 
di 2021 cu a firme e acuerdo aki cu NINGUN hende a mira, 
corda lesa. 


E decision di Departamento di Exportacion di Merca, esta 
DEO, ta bolbe confirma pa tur hende cu e proyecto di Eagle 
LNG ta morto, ya cu pa awor aki lo no permiti exportacion 


di LNG te cu proximo aviso ya cu e compania menciona, ta 
socio di e partnernan na Florida cu ta prohibi pa exporta 
LNG. 
Ta di spera cu e situacion aki, lo habri caminda pa Parlamento 
den representacion di pueblo, lo por haya e contract entre 
WEB Aruba NV y Eagle LNG pa mira y analisa pa asina tur 
hende lo por ta na altura con principalmente Minister di 
Energia, Glenbert Croes, a mara pais Aruba na otro contract 
desbentahoso. 


Ta un echo si cu aki na Aruba, ya no tin combersacion ni 
deliberacion riba ki parti di tereno di refineria di San Nicolas 
lo wordo otorga na Eagle LNG pa construccion di su facili- 
dadnan mientras cu henter e asunto di coremento di tubo 
den sectornan habita, tampoco a conoci mas discusion. 


Gabinete Wever Croes II y su Minister Glenbert Croes, ta 
den silencio total pa loke ta e proyecto aki cu nunca a gana 
confiansa di pueblo pa motibo di tanto secresia cu a rondona 
tanto e proyecto como e contract cu e compania estatal WEB 
Aruba NV cu e compania di Eagle LNG. 


E compania a tene un serie di reunion cu habitante di e bari- 
onan caminda lo tin cu core tubo di gas for di tereno di e 
refineria te cu e planta di produccion di awa y coriente na 
Balashi y tur e procesonan aki, ta ‘on hold’ for di algun luna 
caba sin cu tin perspectiva cu esaki lo cambia den corto 
tempo. 


Gobierno mes te ainda no a bin dilanti pa duna status di loke 
Minister Glenbert Croes so ta mirando como un posibilidad 
mientras cu su otro plannan pa converti tereno di refineria 
den un planta hidrogeno, tampoco ta mustrando progreso 
pa falta di un plan concreto y sigur falta di conocemento 
total di e tipo di proyectonan aki. 


Aki tres luna lo cumpli 3 aña cu a firma e acuerdo cu Eagle 
LNG y te ainda no tin ni proyecto y tampoco contract pa 
mira! 


Proyecto Eagle LNG ta sufri golpi mortal pa plan na Aruba 

NA Aruba, e idea di integra prisoneronan den rolnan di 
servicio comunitario ta ganando tereno como un posibel solu- 
cion pa atende necesidadnan tanto di sociedad como insti- 
tucional. Basa riba iniciativanan exitoso manera e reciente 
verfmento di e stadion di futbol na Dakota door di presonan, 
tin un argumento creciente cu expansion di programanan 
asina por beneficia tanto e individuonan envolvi como e 
comunidad en general. Door di permiti presonan na KIA pa 
participa den mas trabou comunitario, Aruba por mira un 
impacto positivo riba su espacionan publico mientras ta 
yuda presonan reintegra como ciudadanonan productivo. 


Actualmente, presonan participando den trabouna KIA ta 
ricibi un pago modesto di 6 florin pa dia, cual ta wordo añadi 
na nan placa di Cantina. E sistema di ganashi aki ta permiti 
nan cumpra articulonan esencial manera comestibelnan y 
productonan di higiena personal un biaha pa luna. E exito 
di proyectonan manera e pintamento di stadion ta demostra 
cu presonan ta capaz di contribui significativamente na e 
comunidad, y e enfoke aki por wordo extendi na otro areanan 
den necesidad di mehoracion. 


Expansion di oportunidadnan di trabou comunitario pa 
presonan por envolve tareanan manera verf scolnan, haci 
camindanan limpi, of mantene espacionan publico. 


E tipo di proyectonan aki no solamente lo yuda embeyece y 
mehora e infrastructura di Aruba pero tambe lo provee pres- 
onan cu un sentido di proposito y logro. Participando den 
actividadnan constructivo por ta un paso critico den nan 


rehabilitacion, yudando nan desaroya habilidadnan y habi- 
tonan di trabou cu lo beneficia nan ora nan sali liber. 


For di un perspectiva financiero, utilisa labor di preso pa 
proyectonan di servicio comunitario ta presenta un solucion 
costo-efectivo pa gobierno. Door di ‘outsource’ cierto tare- 
anan na presonan, Aruba por reduci gastonan relaciona cu 
mantencion publico y proyectonan di mehoracion. E enfoke 
aki ta permiti pa uzo eficiente di recursonan mientras tambe 
ta fomenta un spirito di responsabilidad comunal y rehabili- 
tacion. 


Ademas, envolve presonan den trabou comunitario ta 
sostene nan reintegracion den sociedad door di re-enforsa 
comportacionnan positivo y provee nan cu experiencia 
valioso. Adheri na reglanan stricto y demostra bon compor- 
tacion den e rolnan aki por yuda construi nan confiansa y 
etica di trabou, cualnan ta crucial pa nan transicion bek den 
sociedad. 


Expande programanan di trabou comunitario pa presonan na 
KIA por ofrece un oportunidad prometedor pa tanto e pres- 
onan como Aruba. Door di permiti presonan pa participa den 
tareanan cu ta beneficia e comunidad, Aruba por mehora su 
espacionan publico, reduci costonan, y sostene e rehabilita- 
cion di individuonan den e sistema coreccional. 


E enfoke aki ta alinea cu e meta mas amplio di fomenta un 
ambiente coreccional mas inclusivo y rehabilitativo, final- 
mente beneficiando sociedad como un totalidad. 


Un situacion ‘win-win’ pa Aruba 


Empodera preso door di trabou comunitario 

E sucesonan di fin di siman a bolbe expone con putri e situa- 
cion ta den e Parlamento di Aruba. Mientras cu riba papel e ta 
e organo mas halto di e isla, e realidad ta hopi mas repugnante. 
A bira casi normal cu politiconan ta ehecuta nan agendanan 
dudoso abiertamente, sin ningun tipo di berguensa. Asina algun 
parlamentario a indica bon cla cu nan kier un otro presidente di 
parlamento, y cu esun actual, señor Vrolijk, por piki su cosnan 
bay. Den un organo realmente autonomo esaki no mester ta un 
problema. Pero na Aruba, esaki lamentablemente no ta posibel, 
na unda cu parlamento mas bien ta claramente eherce trabou di 
marioneta pa gobierno. 
E punto di bista di gobierno ta cristalino: Vrolijk mester keda, 
sino e gobierno ta cay. Esaki ta un mustra cla di comportacion 
dictatorial, unda e deseonan di e minister-president ta e unico 
guia pa un instituto cu eigenlijk ta destina pa controla y balansa 
e gobierno. E pregunta ta surgi pakico algun miembro di parla- 
mento ta exigi asina enfaticamente un presidente nobo. E moti- 
bonan ta hopi, pero dos motibo principal ta resalta: prome, 
Vrolijk supuestamente ta comporta su mes arogante, un compor- 
tacion cu lamentablemente no ta unico den politica na Aruba. 


Di dos, e ciclo di eleccion cu ta acercando ta hunga un rol. Cu e 
eleccionnan di otro aña na horizonte, algun miembro di parla- 
mento posiblemente kier pone nan propio pion den un posicion 
mas faborabel pa genera mas atencion di media. Considerando e 
perspectivanan negativo pa hopi di e politiconan aki, esaki ta un 
paso comprendibel, aunke cinico. 
E crisis aki ta ilustra dolorosamente con e principionan demo- 
cratico na Aruba ta wordo mina pa un wega di poder den cual e 
gobierno, y specialmente e minister-president, tin e control. Kico 
ta keda di e parlamento si e ta resulta di ta solamente un organo 
di marioneta, cu ta laga su accionnan wordo dicta pa e deseonan 
di gobierno? E resultado ta un teatro di popchi parlamentario 
den cual e miembronan no ta sconde mas tras di e fachada di 
control democratico, sino simplemente ta ehecuta e boluntad di 
e poder. E pregunta ta si lo yega un momento cu e parlamento 
lo recupera su independencia y realmente por funciona como un 
mecanismo di control, en bes di un instrumento di gobierno. Te 
na e momento ey, ta parce cu e parlamento Arubano lo keda un 
sombra di su rol destina, un teatro di popchi unda e berdadero 
podernan ta mantene e control real. 


Marionetanan Parlamentario 


Ken ta maneha e popchinan na Aruba? 

Den un tempo caminda transparencia y integridad ta birando cada bes 


mas importante pa gobierno, e situacion rond di e proteccion di klok- 


kenluiders na Aruba ta preocupante. Recientemente a bin dilanti un 


caso tristo den cual un ciudadano a perde su contract despues di a 


raporta supuesto iregularidadnan den un instancia gubernamental. E 


ciudadano aki, cu tabata traha na Centro di Control di Cacho (CCC), ta 


afirma cu su contract a wordo termina despues cu el a critica minister 


Ursell Arends y a denuncia posibel corupcion den e organisacion. 


E klokkenluider en cuestion ta describi e situacion asina aki: "Ta increibel 


pa bisa, pero asina ta e realidad di bida aki na Aruba: nos ta bay bira pio 


cu Venezuela, unda e pueblo no tin derecho di expresa su malcontento 


of opinion. Na momento cu mi a cuminsa expresa mi malcontento riba 


cierto cosnan cu no tabata bon regla, nan a cuminsa menasa mi person- 


almente. Nan a menasa di termina mi contract of di traslada mi. Na final 


nan a termina mi contract pasobra mi a critica e minister y a raporta cu 


tin ladronicia ta tumando luga na CCC." 


E asunto aki ta expone un problema structural na Aruba: e falta di un 


proteccion adecua pa klokkenluiders. Aunke tin e Ordenansa Nacional di 


Reportahe di Irregularidadnan (Landsverordening Melding Misstanden), 


esaki ta ofrece solamente un forma limita di proteccion den e sector 


publico. Ademas, tin masha poco garantia pa meldingnan den e sector 


priva, loke ta conduci na un zona gris huridico pa hopi trahado Arubano. 


E importancia di un areglo pa klokkenluiders 


Un areglo fuerte pa klokkenluiders ta un parti fundamental di un democ- 


racia cu ta funciona bon. E ta permiti ciudadanonan y trahadonan pa 


trece iregularidadnan na luz sin miedo di represalia. Den hopi pais desa- 


roya nos ta mira con e tipo di legislacion aki por contribui na mehora 


servicionan gubernamental y aumenta e confiansa di ciudadanonan den 


nan lidernan. Na Aruba, sinembargo, e confiansa aki ta hopi abou. 


E falta di proteccion legal ta crea un situacion den cual trahadonan no 


solamente ta core risico di intimidacion, pero tambe di degradacion of 


hasta retiro for di trabou. Esaki ta descurasha klokkenluiders y ta pone 


cu hopi iregularidad ta keda sin wordo mira. Esaki tin consecuencianan 


directo pa e sector publico y priva, unda transparencia ta hustamente 


crucial. 


Intimidacion y e consecuencianan pa integridad 


Den e caso di e klokkenluider cu a conta su storia, ta parce cu tin un 


represalia cla. E trahado a raporta iregularidadnan rond di otorgamento 


di trabou den gobierno y e supuesto ladronicia di recursonan den CCC. 


En bes di investiga e acusacionnan aki seriamente, el a wordo confronta 


cu intimidacion y menasa di retiro for di trabou. 


"Nos mester djis baha cabes y haci loke nan kier. Segun mi, no tin 


democracia mas aki, mirando cu un trahado di e ministerio ta bin bisa 


mi cu mi no ta integro pasobra mi a pone algo riba Facebook," segun e 


klokkenluider. E declaracion aki ta accentua un tendencia 


preocupante: trahadonan ta wordo forsa pa keda keto pa 


miedo di repercusion, loke ta daña gravemente e integr- 


idad general di e aparato gubernamental. 


Yamada na minister Ursell Arends 


Minister Ursell Arends, kende entre otro ta responsabel 


pa e cartera di Integridad, mester ta e persona cu ta tuma 


e iniciativa den desaroya un ley cu ta proteha klokkenlu- 


iders. Como minister di Integridad, ta su tarea pa sigura 


cu hende cu ta raporta iregularidadnan ta wordo protegi y 


cu nan acusacionnan ta wordo investiga cuidadosamente. 


Sinembargo, e maneho actual ta mustra claramente cu 


tin un cultura di miedo, den cual trahadonan tin miedo di 


expresa nan opinion. 


Ta tempo pa e gobierno di Aruba asumi su responsabilidad 


y introduci un areglo amplio pa klokkenluiders, no sola- 


mente pa e sector publico, pero tambe pa e sector priva. 


Sin e proteccion aki, iregularidadnan lo sigui acumula y e 


confiansa den gobierno lo sigui deteriora. Ciudadanonan 


Arubano merece un gobierno transparente y honesto 


den cual integridad ta wordo aprecia y klokkenluiders ta 


wordo balora pa nan curashi pa denuncia inhusticia. 


Datos personal conoci na redaccion 


Falta di proteccion pa ‘Klokkenluiders’ 
ta mina integridad na Aruba 

Anochi di bispo di Pasco 2023, autoridad policial a wordo 
dirigi cu urgencia na Matividiri caminda lo tin un curpa di un 
persona den yerba canto di caminda y kende lo ta morto. 


Na e sitio polisnan a bin topa cu curpa di e homber Sergio 
Maduro di 44 aña kende despues a bin resulta di ta un oficial 
den servicio di CEA y kende lo tabatin un dia morto caba 
benta na e sitio. 


Diabierna ultimo Corte den Prome Instancia a trata e caso 
aki caminda e dos acusadonan, esta Jennifer Gonzalez di 
39 aña kende tabata pareha di e difunto y e homber Bryan 
Melo di 28 aña kende tabata amigo di e pareha. 


Na ta ser acusa di ta culpabel di asesinato premedita ya 
cu nan a planea y ehecuta asesinato di e victima caminda 
despues a bay tira su curpa na Matividiri pa despues Bryan 
bay staciona e auto na un veld di futbol na Noord. 


Segun acusacion contra di Jennifer, e ta ser sospecha di ta 
esun cu a solicita pa mata su pareha Sergio caminda e lo a 
ofrece e asesino Bryan e suma di 2 mil florin pa e deshaci di 
e victima ya cu e muhe no tabata kier ta cu e oficial di CEA 
mas. 


E anochi cu e crimen a wordo cometi, e victima a wordo 
choca pa Bryan y e victima a lucha formalmente contra di 


su asesina y resto di sanger y carni cu autoridad a bin haya 
bou di su huñanan, ta confirma cu e asesino tabata Bryan 
Melo, un persona procedente for di Republica Dominicana. 
A base di informacion acumula contra di e dos acusadonan, 
manera yamada cu na a haci, e forma con a logra di graba 
algun declaracion duna di parti di Bryan na un otro testigo, 
a pone cu Ministerio Publico a considera e caso aki algo 
premedita y e echo cu awo e abogadonan ta trata di proteha 
nan clientenan cu rapport psikiatrico y psicologico, no ta 
kita mucho for di seriedad di e crimen cu nan a comete. 


Despues di a mata e victima, e acusado Bryan a bishita 
Jennifer na su trabou pa e haya un suma di 150 florin cu 
segun Jennifer, tabata pago di un destruccion cu su cacho a 
haci na un stoel di e homber. 
Jennifer ta insisti cu e anochi di e asesinato, su persona no 
tabata cu e victima y e asesino y ta mas laat su amigo Bryan 
a busca contacto cu su persona pa parti di e pago cu e ta 
bisa no tin nada di haber cu pago pa elimina Sergio. 
A pesar cudefensa di ambos acusado ta insisti cu nan no ta 
mucho bon di cabes, Ministerio Publico y hopi ta mira esaki 
totalmente diferente ya cu ta bisto cu a hinca un plan den 
otro, ta bisto cu a traha espacio y tempo pa e victima tabata 
su so cu e asesino mientras cu e Dominicano a conta otro 
hende cu autoridad tin graba, cu el a mata e oficial di CEA 
y hasta cu e lo a manta 15 persona mas y a tira of dera nan 
curpa den Parke Arikok. 


Defensa di Jennifer a dirigi mas tanto riba e echo cu e ta un 
persona special y cu su nivel di inteligencia simplemente no 
ta permiti su persona pa planea un asesinato premedita di e 
nivel aki pero aki tin cu mustra cu e lo no a hinca e plan den 
otro pero sin lo a bisa Bryan cu e kier a elimina Sergio pa 
asina e libra di dje. 
Ta un echo cu no tin ningun hende mas cu ta forma parti di 
e plan di asesinato aki cu no ta Jennifer y Bryan y Fiscal si ta 
convenci di e cantidad di prueba cu tin, cu a ser acumula y 
no ta tene compasion cu ningun di dos. 
Pa Jennifer cu Ministerio Publico ta convenci cu el a bin 
cu e plan of idea di elimina Sergio, a pidi Corte pa impone 
un castigo di 20 aña pa Jennifer Gonzalez como cu ta su 
persona a bin cu e plan y pa esun cu a ehecuta e asesinato 
sanger friu, Fiscal a exigi un castigo di 18 aña di prizon. 


Dia 27 di september, Hues lo tuma un decision riba e caso 
aki y ki castigo e dos sospechosonan di e horendo crimen 
aki lo ricibi. 


Sergio Maduro a bira victima di 


asesinato premedita cu 2 mil florin 


8 
Dialuna, 9 September 2024 
AWEMainta 


9 
Dialuna, 9 September 2024 
LOCAL 
AWEMainta 


OPINION PUBLICO 


RECIENTEMENTE, Ryçond Santos do Nascimento 
a expresa su apoyo na e presidente actual di parla- 
mento di Aruba, un decision cu ta su derecho pero cu 
no ta sin implicacionnan politico. 


Door di mustra e apoyo aki, Santos do Nascimento ta 
pone su cartanan politico riba mesa, dunando un bista 
den su motivacionnan strategico y frustracionnan 
personal. 


Tur hende den e arena politico di Aruba ta na altura di 
e hostilidad abierto di Santos do Nascimento contra 
e partido AVP. E aversion aki no ta algo nobo; el a 
expresa repetidamente su disgusto pa tur cos cu tin 
di haber cu AVP. Ironicamente, e partido aki a ofrece 
un oportunidad di oro door di pone sin ningun experi- 
encia politico na number cinco durante e ultimo elec- 
cion. 


E decision aki a conduci na critica interno consider- 
abel riba e lider di AVP, Sr. Eman, aunke su 
liderazgo no a core peliger directamente. 
Sinembargo, e division interno den e partido 
a resulta den un separacion di camponan y 
un percepcion publico mixto. 


Den e ultimo eleccionnan, Santos do 
Nascimento a ricibi solamente 214 voto, 
loke no solamente ta representa un rechaso 
cla door di e electorado, pero tambe un 
contratiempo grandi pa tanto e partido 
como e liderazgo di Sr. Eman. 


E resultado aki ta accentua e diferencia 
entre Santos do Nascimento y AVP, como 
tambe su intentonan pa recupera su influ- 
encia politico. 


Door di awor mustra su apoyo na Sr. Vrolijk, 
ta parce cu Santos do Nascimento ta haci- 
endo un movecion strategico pa fortalece 
su posicion politico. 


E por wordo interpreta como un intento pa 


suavisa e frustracionnan den e partido RAIZ y na mes 
momento construi un relacion faborabel cu e partido 
MEP. 


E movecion strategico aki por ta destina pa haya un 
partner di coalicion nobo pa e proximo eleccion, unda 
Santos do Nascimento ta spera di sigura su futuro 
politico door di crea aliansanan nobo. 


Sinembargo, e accionnan di Santos do Nascimento ta 
trece e pregunta cune si e muestra di apoyo aki ta real- 
mente un escogencia autentico of principalmente un 
movida tactico pa mehora su propio posicion politico. 


En todo caso, ta parce cu e dinamica politico actual 
na Aruba ta wordo caracteriza pa rencor personal y 
maniobranan strategico, unda e interesnan y inten- 
cionnan real di e partidonan envolvi mester wordo 
observa cuidadosamente. 


E movecion politico di Santos do Nascimento: 
Strategia of rencor personal 

register today at 


www.funstaclemasters.com 


Join the Caribbean’s most exciting obstacle course event since 2013! 
At Funstacle Masters, you can either master the fun or the obstacles. 


This year’s profits will be donated to Mon Plaisir Basisschool! 


Event Details 


Price: AWG 25 per person (team of 4) 
Date: September 20 to 29, 2024 
Location: Harbour Arena 


scan for 
more info 


SEPTEMBER 20 TO 29 


Official Sponsor 


DEN prensa a sali un comunicado di APFA, den cual nan ta elogia desicion di 


hues pa gerencia di APFA no cay bao e ordenansa Nacional pa regla entrada di e 


ehecutivonan den sector publico. Berdad e veredicto di corte di Prome Instancia 


a cay na fabor di e gerencia di APFA pa loke ta cierto practica huridico, manera e 


terminologia independiente di sector publico. Pa nan “the sky is the limit” ora ta 


trata nan salario, ta loke e ex-sindicalista Gregorrio Wolff a indica den un relato 


Hues por tin rason den su argumento. E ta sigui splica: “Pa mi persona, hopi 


miembro y pensioenado, kendenan ta doño di e 30% y di e 70%, nos tin otro 


opinion cu locual Gerencia ta trece. 


Como miembro di APFA, ami y hopi participante y pensioenado ta di opinion cu 


mester regla e salarionan extra halto, unda “the sky is the limit” den Gerencia di 


APFA. 


E hunta di comisariado di APFA ta consisti di dos representante di Gobierno, 


dos di sindicato y un persona laga nos yame neutral. Wel Gobierno, tambe den 


Parlamento, tanto esunnan cu ta apoya gobierno y sigur e partido di oposicion mas 


grandi ta di mesun opinion cu mester aplica e LNT. Mi ta bisa esaki di e partido di 


oposicion, pasobra e tremendo discusion aki a cuminsa na Hulanda cu e partido 


CDA, E Balkenende-norm, aliado di e partido di oposicion. 


Na mi humilde opinion, e sindicatonan ta di mesun opinion. Esaki ta un posicion 


di sindicalismo na nivel mundo. Pues na Aruba, mundo politico y mundo sindical 


ta di mesun opinion. Gobierno no mester a bay hues, nan ta yama e sindicatonan 


pa reunion, discuti e topico aki y despues Gobierno hunto cu sindicalismo ta duna 


mandato na e representantenan di Gobierno y di Sindicalismo, total 4, den Hunta di 


Comisariado di APFA. Ta nan ta dicidi ariba e salarionan di gerencia di APFA. 


Esunnan cu mi a combersa ariba e topico aki ta di mesun opinion cu no por permiti 


salario demasiado halto y cu mester pone un blafon na salario den nos APFA di 


acuerdo cu LNT. Mi ta convenci cu 95%, por ta mas, di tur miembro y pensioenado 


di APFA ta na fabor pa uza e reglanan di LNT den APFA. Pues pone un reunion pa 


Gobierno y e sindicatonan discuti e topico aki y trece e reglanan pa nan represent- 


antenan den Hunta di Comisariado. 



E reparticion 30% ta sali for di Prima y 70% ta sali for di e inversi- 


onnan cu gerencia a haci. 


Un otro topico cu a sali for di e comunicado di Gerencia di APFA ta, 


pakico Gerencia ta haci e reparticion aki, cual ta crea hopi confu- 


sion. No ta bay pa e cifranan 30% y 70%, pero e reparticion eytras. 


Kico ta e nificacion o miho bisa e intencion of malintencion eytras. 


E comunicado ta bisa cu e fondo di APFA ta consisti di dos compo- 


nente, uno ta 30% di e primanan cu e participantenan ta paga y 


70% cual ta drenta for di e inversionnan haci pa Gerencia. Un divi- 


sion mahos y cual por crea multiple splicacion peligroso. 


Si e ta un simpel splicacion di unda e fananciamento ta bin no tin 


problema, pero e pregunta ta pakico ta haci e distincion entre e 


30% y e 70%. 


Na varios pais na Latino America, den e era di Plan Condor y 


politica masal di privatisacion, a privatisa e fondonan di Pensioen, 


tambe a crea un sorto di reparticion unda e miembronan por a 


ricibi nan porcentahe y esunnan cu a inverti e resto di e finansa. 


Maske tabata uza otro percentahe, mas halto pa e grupo bao 30%. 


E privatisacion di fondo di pensioen a crea un grupo nobo di inver- 


sionista y AYO Fondo di Pensioen. 


Pa mi persona y sigur pa tur miembro cu ta pagando y tur pensio- 


enado, e prima cu Gerencia di APFA ta yama e 30%, cual ta bin di 


e primanan y e 70% cu ta drenta for di inversionnan cu gerencia ta 


administra, tur ta pertenece n'e miembro y pensioenadonan. 


OJO, miembro y pensioenadonan di APFA!!!” 


Gregorio Wolff 


Miembro y pensionado di APFA ta exigi limitacion salarial 
y mayor transparencia den administracion di fondo 

A pesar di e raportahe extensivo di e ekipo di AWEMainta riba 
e problemanan creciente di maneho di desperdicio na Aruba, 
e situacion ta keda grave, y solucionnan efectivo ta parce 
dificil pa haya. A traves di e añanan, nos ekipo a destaca e 
estado alarmante di vegetacion descontrola, matanan mal 
manteni, y e proliferacion di luganan di dump ilegal rond di 
e isla. Apesar di e reciente envolvimento di Prome Minister y 
promesanan di ministernan di gobierno, e pregunta ta keda: 
e medidanan aki ta realmente suficiente pa atende e proble- 
manan existente? 


Nos cobertura profundo a constantemente saca na cla e 
frustracion creciente entre residentenan y bishitantenan 
cu ta presenciando e deterioro di e paisahenan di Aruba cu 
un tempo tabata bunita. E contraste skerpi entre e encanto 
natural di e isla y su estado actual neglisha a provoca yama- 
danan urgente pa accion. E intervencion di Prome Minister 
tabata un paso notable, reflehando e gravedad di e situa- 
cion y e compromiso di gobierno pa enfrenta e problema. 
Sinembargo, e mehoracionnan riba tereno ainda no a iguala 
e escala di e promesanan haci. 


E persistencia di areanan descontrola y luganan 
di dump ilegal ta subraya un realidad preocu- 
pante. Apesar di e garantianan di gobierno, e 
problemanan aki ta sigui prolifera, sugiriendo 
cu e medidanan implementa te awor ta cayendo 
cortico. Dump ilegal ta keda rampante, y espa- 
cionan publico neglisha ta birando cada bes mas 
comun, lantando preguntanan tocante e efectiv- 
idad di e strategianan actual y si nan ta atende 
e causanan principal di e crisis di maneho di 
desperdicio. 


E cobertura continuo di e ekipo di AWEMainta 
ta boga pa tene autoridadnan responsabel y 
pusha pa solucionnan mas efectivo y sostenibel. 
Mientras cu e envolvimento di Prome Minister 
tabata un desaroyo positivo, ta evidente cu 
accion mas comprensivo ta rekeri. 


E necesidad pa un plan di maneho di desper- 
dicio robusto y bon ehecuta cu ta bay mas aleu 
di solucionnan temporal ta critico pa resolve e 
problemanan persistente aki. 


Den conclusion, apesar di raportahe extensivo y interven- 
cionnan di nivel halto, e crisis di maneho di desperdicio di 
Aruba ta keda sin resolve. E observacionnan di e ekipo di 
AWEMainta ta revela cu esfuersonan actual ta insuficiente 
pa atende e alcance completo di e problema. Mientras e isla 
ta sigui lucha cu e retonan aki, ta importante pa gobierno 
implementa solucionnan mas efectivo y a largo plazo pa 
restaura e integridad ambiental di Aruba y sigura un futuro 
mas limpi y saludabel pa su residentenan y bishitantenan. 


Crisis di maneho di desperdicionan na Aruba: 


Preocupacionnan di AWEMainta riba 
efectividad di accion di gobierno 

UN biaha mas Aruba Bank a surpasa tur espectativa cu su 
‘This is MEGA’ Car Sales Campaign & Event, e campaña y 
evento di benta di auto di mas grandi di Aruba. 
MEGA a atrae hopi cliente existente y cliente nobo cu tabata 
entusiasma cu e oferta di Aruba Bank, cu ta inclui entre otro 
e beneficio di cumpra un auto NOBO y cuminsa paga te na 
Maart 2025. 


For di momento cu e campaña y evento a wordo anuncia, 


Aruba Bank a experencia un entusiasmo grandi serca e dife- 
rente agencianan di auto na Aruba. Asina cu a activa e promo- 
cion pa e campaña, clientenan mesora a cuminsa bishita e 
dealernan y tambe Aruba Bank mes, pa asina realisa e auto 
di nan soño. 


Otro beneficio di e campaña tabata entre otro, 
aprobacion pa prestamo cu “0” downpayment y 
interes reduci di solamente 5.00 – 5.25% (interes 
efectivo a varia entre 5.12% y 5.38%). Diferente 
cliente tambe a scoge pa extende nan periodo di 
prestamo te cu seis of shete aña pa asina haci 
posibel pa nan cumpra e auto di nan soño y toch 
yega na un quota mensual cu ta conviniente. 


Aruba Bank ta manda un “danki” na tur bishi- 
tante cu a sostene Rotaract door di cumpra 
cuminda of bebida, asina yudando nan yega na 
fondonan pa cumpli cu nan metanan di brinda 
yudansa den nos comunidad. 


Aruba Bank ta gradici tur car dealers, sin lubida 
e ekipo grandi di e empleadonan cu a traha den 
preparación y durante e evento, y sigur e comu- 
nidad di Aruba pa a scoge Aruba Bank como nan 
banco pa por a realisa nan auto NOBO. 


Ta un placer pa brinda servicio y productonan 
na comunidad y di e forma aki yuda clientenan 
logra nan metanan. 


Aruba Bank su gran evento ‘This is 
MEGA’ tabata un biaha mas un exito 

DIA 15 di september awo, cual lo ta dia diadomingo, un dia 
di famia, lo tin un Open Monumentendag. 
Diestres edificio historico y monumento lo ta habri den 
Oranjestad, dunando asina oportunidad na e publico pa 
bishita esakinan, participa na tur e actividadnan cu tin riba 
e dia aki, hunto cu e famia completo. 


Segun vocero di Stichting Monumentenfonds Aruba, Mircla 
Nava, e edificionan lo ta habri di 10'or di mainta pa 3'or di 
atardi. Por registra n'e casita geel situa den Weststraat 15. 
For di eynan por bay e ruta cu ta desea, drenta e diferente 
edificionan cu ta habri, participa n'e diferente actividadnan 
cu tin den e edificionan. 


Entre 3'or y 5'or lo tin un closing event riba parkeerplaats 
di Postkantoor y esaki lo ta hunto cu Tsunami y durante e 
closing event lo ta sacando tur e premionan cu por gana pa 
participa na e evento. 


Tin diferente edificio y diferente actividad. Tin por ehempel 
e edificio di Algemene Rekenkamer cu hopi biaha publico 
no tin oportunidad di drenta. Por wak riba e dia aki con e 
ta paden. Tambe tin e Stadhuis, Casa Rosada cu actual- 
mente tin un museo di tafeltennis den dje. Tin tambe e cas 


di Brenchi, caminda el a biba cu su famia y tin e mueblesnan 
original. E museo di Meta Corp lo bay habri proximamente 
pa prome biaha pa publico caminda cu por tira un bista riba 
e 100 aña di historia di Meta Corp cu tambe a cuminsa na un 
otro monumento den Oranjestad. 


Tambe tin Fort Zoutman, Museo Arqueologico lo tin activ- 
idad pa mucha. Postkantoor ta bay tin rondleiding special 
pasobra e tema ta na caminda cu ta conta tambe un tiki di 


historia di post y comunicacion na Aruba. 


Lo tin Cas Debrot, un edificio cu hopi hende no tin 
idea con bunita e tabata den pasado y cu ainda 
por mira e partinan original. Lo tin un exposicion 
special p'esaki. 


Tambe Cas di Cultura lo tin un screening di nan 
documentario "Memoria ancestral" den e edificio 
aki, tambe e edificio di Botica Aruba lo ta habri. 
Asina en total 13 edificio lo ta habri. 


Mircla Nava ta invita henter pueblo di Aruba pa 
bin bishita e diferente actividad riba e dia aki. Tur 
mucha lo haya un monumentenpaspoort cu nan 
por stempel na cada un di e edificionan. 
Nan por gana weekend stay, travel vouchers, 
sunset sail, dinner for two, tin hopi premio pa e 
dia aki. 


Ta gradici tur sponsor pa kere den esaki y ta 
invita pueblo di Aruba en general pa bin cu famia 
diadomingo, 15 di september, bin registra na 
Weststraat 15 pa 10or di mainta. 


Diadomingo awo diestres edificio historico 
lo habri nan porta p’e Open Monumentendag 

RECIENTEMENTE a tuma luga un evento caminda cu 
varios polis pensiona a reuni, recordando asina e añanan 
cu nan a sirbi Cuerpo. Segun Emiliano Baarh Presidente 
di Fundacion Balorando Polis Pensiona, ta un gran honor 
pa nan pa brinda e polisnan aki un momento alegre, pa 
demostra e aprecio cu tin pa nan, pa loke tur nan nifica y 
loke nan a instrui e geneeracion mas hoben. 


Baarh a comenta cu e evento aki tabata e prome Entertaining 
Lunch. Esaki a suspende un tiki mirando cu na juli a celebra e 
Adulto Mayor. Pero awo nan ta algun luna mas leu. E prepara- 
cion a dura un tiki mas, sperando cu e ex-polisnan a gosa, 
cual t'e meta. Baarh a conoce casi tur cual el a traha directa 


of indirectamente, e sa ki trabao nan a haci. Ta contento 
cu nan a yega na e edad di pensioen pa nan por celebra. 
Manera e dicno ta bisa "Recordar es Vivir," y esey tabata e 
intencion. 


Den pasado nan tabata sorpresa varios pensionado na nan 
cas. Nan tabata haci un tipo di Drive by. E idea tabata e aña 
ey so, esta na 2023. Pero no por a sigui hacie pasobra e no 
tabata sopresa mas. Ta un biaha so por sorpresa un persona 
cu e mesun cos. E intencion si ta cu lo tin un kalender pa 
2025, caminda cu lo pone nan diferente actividad of cual- 
kier cos cu ta trending y mantene e pensionadonan informa 
y di tur e cambionan cu ta haciendo. Cualkier cos cu nan kier 
bin cu ne, e fundacion por percura pa logistica. E pensio- 


nadonan aki ta hopi creativo y tabata mentor 
tempo di nan tempo y ainda nan por ta mentor 
pa e fundacion. 


Baarh a comenta cu e doelgroep di e funda- 
cion ta e coleganan cu a baha cu pensioen como 
polis. Ta un total di 88. A invita tur, aunke algun 
no por a bin pa motibo personal of di salud. 
Baarh a comenta cu meneer Bernadina y meneer 
Miguel Maduro no por a bin pa motibo di salud y 
a desea nan pronto recuperacion. 


Si pensa riba e conteo cu tabata n'e club, mas cu 
50% di e pensionadonan a presenta, cual nan a 
keda hopi contento pa pasa un rato ameno. All 
in All, e fundacion a keda contento cu e pension- 
adonan cu a presenta. 


Ta gradici e coleganan cu no tabat'ey presente 
pero cu si a contribui na e causa. E intencion 
ta p'e coleganan cu pa un of otro no a yega na 
nan pa nan contribucion, nan contribucion sigui 
pasobra ta un muestra di e intencion di e funda- 
cion. "Ta nos pa nos," Baarh a bisa finalmente. 


A tene e prome Entertaining Lunch p’e polisnan 
pensiona na Centro di Bario Dakota 

COLEGIO Laura Wernet-Paskel (CLWP), e scol basico 
resorta bou di Stichting Katholiek Onderwijs Aruba (SKOA), 
ta carga cu orguyo e nomber di Laura Wernet-Paskel d.f.m. 
Un señora cu tabatin un bida remarcabel cu pa awo lo ta 
conoci pa mayoria di e pueblo. Aki nos ta menciona algun 
ehempel di su pasonan extraordinario, sigur pa su tempo- 
rada. 


Cu 15 aña el a bay Hulanda den barco. El a bay studia pa 
juffrouw di scol y na 1931 el a obtene su diploma. Banda di 
su trabou como maestra, boluntario el a dirigi negoshi di su 
famia hunto cu su casa. 


E tabatin un biblioteca na su cas, unda cu por a 
fia buki. Pastoor, soeur y e frerenan tabata haci 
bon uzo di e prestamento di buki aki. El a scirbi 
e buki na Hulandes ‘Ons Eilandje’. E tabata e 
prome figura feminino cu a subi un lista politico. 
E tabata un luchado contra inhusticia. El a lucha 
p'e derechonan di e hende muhe y e tabata kier 
mira pa e hende muhe haya mas participacion 
den gobierno. 


Hasta na Hulanda nan a reconoce pa su meri- 
tonan. E aña aki Aruba a haya e grato noticia 
for di Hulanda cu a nombra un caya n'e promi- 
nente señora Laura d.f.m. E caya ta yama Laura 
Wernet-Paskelhof y e ta keda den e proyecto di 
construccion “Proefveld Erasmus” na Den Haag. 


Señora Laura d.f.m a nace dia 18 di februari 1911 y a fayece 
8 di september 1962. Pa recorda señora Laura su 62 aña 
di fayecimento, a invita e famia grandi di CLWP, sra. Laura 
su famia, su conocinan y tur otro cu ta aprecia tur loke el 
a haci den su bida, pa asisti diadomingo cu a pasa, dia 8 di 
september na un Santo di Sacrificio di misa na Inmaculada 
Concepcion na Santa Cruz. 


Alabez pa pidi nos Señor bendicion pa e aña escolar 2024- 
2025, pa gradici pa tur e bendicionnan ricibi y pa e bunita 
reconocimentonan cu sra. Laura ainda ta sigui ricibi despues 
di su partida di e mundo terenal aki. 


Recordando Laura Wernet-Paskel riba fecha di su fayecimento 

E Prizon Makala, situa den curason di Kinshasa, e capital di Republica 


Democratico di Congo (DRC), ta un luga describi como "fierno" pa 


esnan cu a soporta su condicionnan inhumano. E prizon, diseña pa 


tene 1,500 preso, awor ta alberga mas cu 15,000, hibando na un 


sobrepoblacion severo y un crisis humanitario den su murayanan. E 


condicionnan paden di e prizon a wordo treci den luz di atencion global 


recientemente despues cu un intento di escape masal a faya, resul- 


tando den e morto di 129 preso. 


Entre esnan cu a experencia e horornan di Makala ta Stanis Bujakera, 


un di e periodistanan mas prominente di DRC. Aresta na september 


2023 pa publica un articulo alegando envolvimento militar den e morto 


di un politico, Bujakera a pasa seis luna den e prizon. Su descripcion 


di e facilidad ta escalofriante: "Makala no ta un prison, pero un centro 


di detencion parecido na un campo di concentracion, unda hende ta 


wordo manda pa muri," el a bisa BBC. 


Gruponan di derechonan humano a condena e condicionnan teribel 


na Makala pa hopi tempo. Sobrepoblacion, condicionnan insaludabel, 


cuminda insuficiente, y acceso pober na awa limpi ta increibel. E relato 


di Bujakera ta destaca e luchanan diario cu presonan ta enfrenta, cu 


kranchi ta seca frecuentemente y electricidad no disponibel pa dianan. 


Sin coriente, presonan ta keda den calor sofocante, contribuyendo na 


e desesperacion cu a hiba na e intento di escape fatal mas trempan 


siman pasa. Sobrevivientenan di e intento di escape a describi cu nan 


tabata cera den celnan sofocante sin awa of fan pa mas cu un dia, 


hibando algun pa kibra sali simplemente pa scapa e calor. 


E intento di escape aki a resulta den tragedia, cu 129 preso perdi- 


endo nan bida. Mientras 24 preso a wordo tira pa guardianan durante 


e escape, e mayoria a wordo aplasa te morto den e caos. E desastre a 


subraya e necesidad urgente pa reforma den e sistema penal di DRC. 


E hirarkia den e prizon ta skerpi. Mientras presonan comun ta biba den 


miseria, esnan cu medionan financiero por cumpra miho condicionnan. 


E seccion "VIP" di Makala ta ofrece cama y mas espacio, pero na un 


costo. Bujakera a wordo pidi pa paga $3,000 pa un luga den VIP, aunke 


el a negocia e prijs te na $450. Pa e mayoria, sinembargo, tal luhonan 


ta inalcansabel. Esnan mas pober ta keda pa defende nan mes, empeo- 


rando e condicionnan ya caba teribel. 


E prizon ta tambe grandemente auto-goberna, cu presonan laga pa 


maneha nan propio asuntonan debi na un falta di supervision di e 


guardianan. E falta di control formal aki ta fomenta violencia y dinami- 


canan di poder dañino den e prison, contribuyendo na un ambiente 


unda sobrevivencia ta un lucha diario. 


E situacion di cuminda ta igualmente sombrio. Presonan ta haya sola- 


mente un cuminda pa dia, tipicamente consistiendo di hariña di maishi 


compaña pa un stoba di berdura awa. E potretnan di Bujakera for di 


su tempo na Makala ta mustra hariña di maishi duro y 


porcionnan scars di stoba. Presonan sin sosten di famia pa 


provee cuminda adicional hopi biaha ta enfrenta malnu- 


tricion, y na 2017, 17 preso a muri di hamber despues di 


scarsedad di cuminda. 


E sistema di prison di DRC ta clasifica entre esnan mas 


sobrepobla na mundo, y Makala ta un representacion 


macabro di e fayonan hudicial mas amplio di e pais. Hopi 


preso no a ni wordo sentencia pero en cambio ta wordo 


teni pa lunanan of añanan sperando riba huicio. E Vice 


Minister di Husticia di e pais, Samuel Mbemba, reciente- 


mente a culpa magistradonan pa empeora e sobrepobla- 


cion di prison door di manda simpel sospechosonan pa 


prison. 


Reforma ta urgentemente necesario. Defensornan di 


derechonan humano manera Rostin Manketa ta argu- 


menta cu e gobierno mester inverti den construi pris- 


onnan nobo y mehora facilidadnan existente. Manera 


Bujakera, awor estableci na Merca, a remarca, e sistema 


di husticia di DRC ta "enfermo," y manera e tragedia 


recien ta mustra, hende ta muriendo mientras ta warda 


pa un cura. 


Fierno tra’i trali 


Bida den e prizon notorio Makala di DR Congo 

TRES civil Israeli a muri den un atake violento na Allenby bridge, 


un cruce di frontera clave entre Jordania y Cisjordania, oficialnan 


Israeli a confirma. E Israel Defense Forces (IDF) a informa cu e 


atacante, cu a yega for di e banda di Jordania, a conduci un truck 


pa e crusada prome cu ela sali y habri candela. 


E forsanan di siguridad Israeli na e sitio a responde rapidam- 


ente, tirando fatalmente riba e homber arma. E preocupacionnan 


inicial riba e explosivonan a provoca un buskeda exhaustivo di e 


truck, pero IDF despues a descarta presencia di explosivonan. E 


imagennan di video di e incidente ta mustra e atacante canando 


trankil pa e terminal y tirando cu su arma tres biaha prome cu ela 


ser neutralisa pa personal di siguridad. 


Allenby Bridge, tambe conoci como King Hussein Bridge, ta un 


punto di crusamento critico situa mas o menos na mitar caminda 


entre Amman y Herusalem. E ta e unico frontera terestre oficial 


entre Jordania y West Bank, y ta sirbi como un canal vital tanto 


pa producto como pa hende. Despues di e atake, tantu Jordania 


como Israel a cera e cruce, y e Autoridad di Aeropuerto di Israel a 


anuncia cu e cera di tur frontera terestre cu Jordania como medida 


di prevencion. 


Prome Minister di Israel, Benjamin Netanyahu, a 


papia di e atake durante un reunion di gabinete, cali- 


ficando esaki como un "dia dificil" pa e nacion. El a 


expresa su condolencia na e famianan di e victimanan 


y a condena e accionnan di e pistolero como un atake 


terrorista "repugnante". "Un terorista a mata tres di 


nos ciudadanonan na sanger friu na Allenby Bridge", 


Netanyahu a declara. 


Gobierno di Jordania ta haciendo su propio inves- 


tigacion riba e incidente. Segun e agencia di noticia 


di estado Jordano, Petra, e forsanan militar Israeli a 


aumenta nan presencia na e crusada di frontera como 


consecuencia di e atake. Oficialnan Jordano no a 


comenta ainda riba e identidad of motivacionnan di e 


homber arma, pero ta spera cooperacion entre autori- 


dadnan Jordano y Israeli mientras e situacion ta desa- 


royando. 


Allenby Bridge ta di importancia strategico, ya cu e ta 


sirbi como e unico punto di entrada pa West Bank cu 


ta pasa door di teritorio Israeli. Esaki ta hasi e ruta aki 


un ruta crucial pa comercio y biahe entre Jordania y e 


teritorionan Palestino. 


E atake aki a tuma luga den medio di un aumento di tension den 


e region, particularmente despues di e asalto di Hamas riba 7 di 


october contra Israel y e operacionnan militar Israeli na Gaza. Mas 


di 600 palestino a muri den actonan di violencia na West Bank 


desde e inicio di e conflicto, segun e Ministerio palestino di Salud. 


Israel a atribui e mortonan aki na su esfuersonan continuo pa 


preveni atake militante y combati terorismo, particularmente den 


areanan manera Jenin, unda tin un presencia militante fuerte. 


Mas recientemente, forsanan Israeli a realisa un operacion impor- 


tante di nuebe dia den e ciudad di Jenin y su campamento di refu- 


giado adyacente, retira for di e area siman pasa. Jenin a bira un 


punto di bista di e conflicto door di su gran base militante y su 


población civil importante di mas o menos 60.000 habitante. 


E ultimo atake riba Allenby bridge ta enfatisa e retonan mas amplio 


pa mantene siguridad y stabilidad den e region, mientras violencia 


ta sigui extende for di e conflicto di Gaza te na West Bank. E situ- 


acion ta keda volatil mientras e autoridadnan Jordano y Israelí ta 


traha pa evalua e ramificacionnan di e tiramento. 


Israel a cera frontera 


Tres Israeli mata den tiramento na 
frontera entre West Bank y Jordania 

HULANDA a duna refugio na lider di oposicion Venezolano 
Edmundo González despues di e eleccion presiden- 
cial disputa di Venezuela na juli 2024. Segun un carta di 
e canciller Hulandes, Caspar Veldkamp, González a busca 
refugio "urgentemente" na e embahada Hulandes na Caracas 
despues cu un corte Venezolano a emiti un orden di aresto 
contra dje. 


González, kende a reclama victoria den e eleccionnan 
discuti, a yega na e embahada Hulandes algun dia despues 
cu e resultadonan oficial a declara ganador e presidente den 
funcion Nicolás Maduro. Cu Maduro recibiendo un poco mas 
di 51% di e votonan, e resultado a wordo cuestiona inme- 
diatamente pa González y e oposicion, kende ta estima cu 
González en realidad a gana e dobel di voto. Varios pais, 
incluyendo Merca, Union Europeo y varios pais Latino 
Americano, a nenga di reconoce e resultado oficial y a pidi 
un revision independiente di e resultadonan electoral. 


Den respuesta na e eleccionnan discuti, a surgi protestanan 
den henter Venezuela, cu a provoca enfrentamentonan 
general entre civilnan y forsanan di siguridad. Practicamente 
30 persona a perde nan bida y mas cu 2.400 a keda aresta 
ora polis a reprimi e manifestantenan. 


E situacion a bira mas pio pa González ora e autoridadnan 


Venezolano a emiti un ordo di aresto contra dje, loke a 
oblig'e pa busca refugio. E gobierno Hulandes a permiti 
González keda den su embahada " e tempo cu tabata nece- 
sario." Sinembargo, despues di algun luna scondi, González 
a dicidi di bandona Venezuela, manifestando su intencion di 
continua su lucha politico for di exterior. El a bandona e pais 
ayera nochi buscando asilo na Spaña. 
Minister di Asuntonan Exterior di Spaña, José Manuel 
Albares, a confirma e yegada di González riba rednan social 
y a señala cu e lider opositor a sali for di Venezuela den 
un avion militar Spaño a peticion propio. Albares a agrega 
cu Spaña ta keda comprometi cu e defensa di derechonan 
politico di Venezolanonan . 


Esaki no ta e prome biaha cu González ta busca refugio 
den un embahada stranhero. Segun e Vicepresidente 
Venezolano, Delcy Rodríguez, González a refugia anterior- 
mente den e embahada Spaño na Caracas prome cu el a 
muda pa e mision diplomatico Hulandes. 


Cu González awor na Spaña, atencion internacional ta keda 
centra na Venezuela, caminda e yamadanan pa un revision 
transparente di e resultadonan electoral ta sigui crece. 


E secuela di e votacion cuestiona y e respuesta di gobierno 
a laga e pais den un estado di mas tension politico. 


Hulanda ta proteha lider opositor Venezolano Edmundo 
González despues di eleccion controversial 

TENSIONNAN na Venezuela a escala durante fin di siman 
ora forsanan di seguridad a rondona e embahada Argentino 
na Caracas despues cu dos miembro di oposicion a busca 
refugio paden. E incidente aki ta marca un desaroyo signif- 
icante den e crisis politico continuo di e pais, mientras e 
administracion di Nicolás Maduro ta baha pisa riba disidencia 
despues di eleccionnan disputa y un scrutinio internacional 
aumenta. 


Diabierna, dos figura di oposicion Venezolano, Pedro 
Urruchurtu y Omar González, a busca refugio den e emba- 
hada Argentino. Urruchurtu ta sirbi como e coordinador 
internacional pa María Corina Machado, un di e lidernan 
di oposicion mas prominente di Venezuela. González, un 
ex-diputado den e Asamblea Nacional, tambe ta alinea cu 
movecionnan di oposicion. 


Ambos homber a post riba X (anteriormente Twitter), aler- 
tando e publico di e presencia di personal di seguridad 
encapucha y arma di e Servicio Bolivariano di Inteligencia 
Nacional (SEBIN) patruyando rond di e embahada. 


"Nan a corta e servicio di electricidad pa e embahada 
Argentino na Caracas," González a declara, describi- 
endo e escena como un asedio. Vente Venezuela, e move- 
mento politico di Machado, despues a emiti un declaracion 
teniendo Maduro responsabel pa loke nan a yama un atake 
coordina contra lidernan di oposicion buscando proteccion 
den e embahada. 


E embahada ya caba tabata alberga cuater otro figura 
di oposicion cu a busca refugio mas trempan den aña, 
aumentando e riesgo pa e personal diplomatico Argentino 
na Caracas. Apesar di esfuersonan di e gobierno Argentino 
pa sigura paso sigur pa e personanan aki for di Venezuela, e 
regimen di Maduro no a otorga permiso. 


E tensionnan ta sigui e expulsion di diplomaticonan 
Argentino mas trempan na 2024 despues cu Argentina a 
cuestiona abiertamente e legitimidad di e eleccionnan di 
Venezuela di 28 di juli. E eleccion disputa, den cual Maduro 
a declara victoria, a wordo critica ampliamente pa obser- 
vadornan internacional, cu algun gobierno y organisacion 
pidiendo transparencia riba e resultadonan detaya, cu ta 
keda sin wordo revela. 


Como respuesta na e consecuencia diplomatico, Brazil 


a interveni pa representa e interesnan di Argentina na 
Venezuela, asumiendo responsabilidad pa e proteccion di 
e embahada Argentino. Sinembargo, diasabra, e gobierno 
di Maduro a revoca abruptamente e autorisacion di Brazil 
pa haci esaki, acusando e embahada di ta envolvi den un 
supuesto complot pa asesina tanto Maduro como su vice 
presidente, Delcy Rodriguez. Venezuela no a provee detayes 
pa substancia e acusacionnan aki, pero e decision pa retira 
e rol di Brazil tabata efectivo inmediatamente. 


Brazil a expresa sorpresa na e decision di Venezuela, mante- 
niendo cu lo sigui salvaguardia e interesnan di Argentina 
te ora un acuerdo nobo wordo yega na dje entre Venezuela 
y Argentina. Den un declaracion, e gobierno Brasileño a 
enfatisa cu, bou di e Convencion di Vienna riba Relacionnan 
Diplomatico, e edificio di embahada mester wordo protegi 
y keda inviolabel, independiente di e contexto politico. E 
declaracion a sigui nota cu seis buscado di asilo Venezolano 
tabata actualmente refugia paden di e embahada. 


E situacion ta bin despues di e empuhe di Argentina pa e 
Corte Penal Internacional (ICC) emiti ordennan di aresto 
contra Maduro y otro oficialnan halto pa supuesto crimennan 
contra humanidad liga na e respuesta di gobierno na protes- 
tanan despues di eleccion. 


Presidente Argentino Javier Milei a bira un critico vocal di 
Maduro, recientemente yamando e un "criminal" durante un 
foro publico na Buenos Aires. 


Agregando na e tensionnan diplomatico, Venezuela a emiti 
un orden di aresto pa Edmundo González, e candidato di e 
Plataforma di Unidad Democratico di oposicion y un rival 
principal di Maduro den e eleccionnan disputa. 


González ta wordo acusa di libera datonan detaya di elec- 
cion, cual e oposicion ta afirma cu nan a obtene legal- 
mente for di nan testigonan di eleccion. González a nenga e 
acusacionnan, y Argentina a rechasa e orden di Venezuela. 


Sin un solucion na bista, e enfrentamento na e emba- 
hada Argentino ta destaca e crisis politico mas amplio na 
Venezuela, unda disidencia ta sigui wordo encontra cu 
respuestanan pisa for di e gobierno di Maduro. 
Yamadanan internacional pa diplomacia y respet pa 
derechonan humano ta creciendo mas fuerte mientras e 
situacion ta intensifica. 


Lidernan di oposicion Venezolano ta busca 
refugio den Embahada Argentino 

UN informe recien publica a revela casi 2,400 acusacion 
di abuso sexual di mucha den scolnan maneha pa organ- 
isacionnan religioso na Irlanda, marcando un otro capitulo 
scur den e historia di conexion entre Iglesia y Estado di e 
pais. E informe ta documenta 2,395 caso di abuso envolvi- 
endo 884 supuesto abusador, abarcando mas di 308 scol 
for di 1927 te 2013. 


E mayoria di e acusadonan, cu ta inclui pastoornan y 
maestronan, tabata asocia cu 42 orden religioso cu actual- 
mente of anteriormente tabata maneha e scolnan aki. Mas 
cu mita di e supuesto abusadonan a fayece desde e tempo 
ey. 


Minister di Enseñansa Norma Foley a describi e descubri- 
mentonan como "berdaderamente impactante" y a enfatisa 
e cantidad preocupante di abusadonan envolvi. 


El a yama e informe "desgarrador" y a nota cu e tabata 
contene algun di e relatonan mas horibel di abuso sexual. 
Sobrevivientenan cu a contribui testimonio pa e documento 
di 700 pagina a describi nan experiencianan di wordo 
molestia, viola, droga, y bati den loke a wordo describi como 
un "atmosfera di teror y silencio." 


E informe a colecta testimonio di mas di 140 sobreviviente, 
hopi di cual awor tin den nan 50, 60, y 70 aña. 


Pa algun, esaki tabata e prome biaha cu nan a comparti nan 
experiencianan publicamente. Hopi a conta cu nan infancia 
"a stop e dia cu e abuso a cuminsa," y a describi un cultura di 
miedo y secreto den e scolnan. Sobrevivientenan a declara 
cu e abuso tabata asina penetrante cu e mester tabata 
conoci pa e liderazgo di scol, algun di cual tabata wordo keri 
di a facilita activamente of participa den e abuso. 


Otronan a sospecha un encubrimento envolviendo colu- 
sion entre Iglesia y Estado, notando cu e influencia di 
Iglesia Catolico tabata profundamente hancra den sociedad 
Irlandes durante e periodo en cuestion. 


Hopi sobreviviente a sinti cu nan no tabatin ningun hende 
pa acudi na dje, incluyendo nan mayornan, debi na e poder 
cu Iglesia tabatin riba nan bida. E abuso sistematico aki a 
extende den tur aspecto di e infancianan di e victimanan. 


E efectonan pa bida largo di e abuso aki a tabata profundo. 
Hopi sobreviviente a papia di e trauma impactando nan rela- 


cionnan, salud mental y fisico, y criansa di yiu. Algun a scoge 
pa nunca tin yiu, mientras otronan a lucha cu adiccion y 
isolacion. Sobrevivientenan tambe a describi alienacion for 
di Iglesia, cu algun hasta evitando entiero di famia debi na 
nan incapacidad pa pone pia den un iglesia. 


E informe a sigui un investigacion manda pa gobierno 
lansa despues cu un documental di 2022 pa e radiodifusor 
nacional di Irlanda RTÉ a revela abuso extenso na Blackrock 
College, un scol priva prestigioso na Dublin. 


E investigacion tambe a descubri cu abuso a sosode den 
tanto scolnan publico como priva, incluyendo 17 institucion 
di educacion special, unda 590 acusacion a envolve 190 
supuesto abusador. 


Como respuesta na e informe, Foley a anuncia cu e gobi- 
erno Irlandes lo establece un comision pa investiga e abuso 
mas aleu y crea un schema di compensacion pa sobrevivi- 
entenan. El a pidi e ordennan religioso envolvi pa contribui 
na e fondo, notando nan "obligacion moral" pa haci esaki. 


Sinembargo, hopi orden religioso ainda mester compro- 
mete nan mes na contribui na schemanan di compensacion 
previo, manera esnan estableci pa e sobrevivientenan di 
Mother and Baby Homes y e Magdalene Laundries—institu- 
cionnan infame maneha pa iglesia cu a mira abuso y negli- 
gencia extenso durante varios decada. 


Informe ta revela abuso extenso n’e scolnan maneha 
pa varios organisacion religioso na Irlanda 

GRAND Master Marilu de Veer ta Council 
Member di Pan American Taekwondo Union y 
World Taekwondo y tabata presente na Ultimate 
Taekwondo Cup den Centro di Bario Brazil 
organisa pa Brazil Taekwondo Stichting . 


Grand Master Marilu de Veer a desea tur atleta 
exito y deseanan fairfight. Ultimate Taekwondo 
Cup tabata e ultimo campeonato di Brazil 
Taekwondo Stichting pa e atletanan clasifica pa 
Best of the Best 2024 cu ya caba ta conta cu 
participacion di 10 diferente pais. Best of the 
Best organisa pa Brazil Taekwondo Stichting ta 
na caminda pa cumpli 30 aña. E prome Best of 
the Best a wordo organisa na aña 1995 pa Brazil 
Taekwondo Stichting net un aña despues cu e 
scol a wordo funda. 


Master Clifford Rasmijn y directiva di Brazil 
Taekwondo Stichting tabata hopi contento cu e 
presencia di Grand Master Marilu de Veer cu a 
observa e evento den su totalidad. 


Grand Master Marilu de Veer tabata 
presente na Ultimate Taekwondo Cup 

DEN un momento emocionante na e Weganan Paralímpico 
di Paris, e atleta Mericano Hunter Woodhall a logra su prome 
medaya di oro Paralímpico den e evento di 400m T62, un 
luna despues cu su esposa, Tara Davis-Woodhall, a sigura 
su propio oro Olímpico den salto largo. E logronan remar- 
cabel di e pareha a captura e curasonnan di fanaticonan 
rond mundo, cu nan celebracionnan mutuo simbolisando un 
laso unico di exito y determinacion comparti. 
Riba 7 di september 2024, na Stade de France, Woodhall a 
surgi pa victoria, marcando 46.36 seconde den e careda di 
400m. El a surpasa e poseedor di record mundial Johannes 
Floors di Alemania y Olivier Hendriks di Hulanda pa tuma 
e oro. E triunfo aki ta marca un momento definitorio den 
e carera di e atleta di 25 aña, kende anteriormente a gana 
brons den e mesun evento na e Weganan Paralímpico di 
Tokyo 2020. 


Inmediatamente despues di su victoria, Woodhall a celebra 
door di brasa su casa Tara, kende tabata animand’e for di e 
tribunanan. E momento conmovedor aki a refleha nan cele- 
bracion anterior, ora na augustus, Tara a gana oro Olímpico 
den e mesun stadion, y Hunter tabata na su banda. E abraso 
alegre di e pareha a bira un simbolo di nan apoyo y unidad a 
traves di nan biahenan atletico. 
"Mi ta yen di emocion awor aki. E ta asina increibel," Woodhall 
a bisa despues di su victoria. "Mi a warda asina hopi tempo, 
y a pasa door di asina tanto stress y preocupacion pa logra 
esaki. Esaki ta un les den purba yega na e streanan y esta- 
blece metanan grandi." 
E caminda pa e medaya di oro aki no tabata facil pa 
Woodhall, kende a perde ambos pia bou di su rudianan debi 
na un condicion congenito como mucha. El a cuminsa core 
na un edad hoben y a sigui bira un di e sprinter Paralímpico 
mas celebra. Despues di su brons na Tokyo, e presion pa 
logra oro a intensifica, pero Woodhall a persevera a traves 
di contratiempo y retonan. 
Reflehando riba su victoria, Woodhall a duna credito na e 
mentalidad positivo di su casa pa yud'e keda enfoca. "Tara 
a siña mi hopi. Prome cu e Olimpiada, e tabata skirbi den su 
diario: 'Mi lo ta e campeon Olímpico, mi ta fuerte, mi ta lihe.' 
Mi a trece mi diario cu mi, y pa e ultimo dianan, mi a bin ta 


skirbiendo aden: 'Mi lo ta campeon Paralímpico.' Y esey a 
bira realidad." 
Pa Tara Davis-Woodhall, mira e exito di su casa tabata tanto 
emocionante como un experiencia nervioso. "Mi tabata 
asina nervioso, mi tabata asina emociona – sabiendo cu e 
tabata cla pa core y cuanto e tabata kier a gana. Y awor el 
a logra. Tabata un soño pa nos dos pa gana oro, y awor nos 
tin’e. Nos lo ta bistiendo e oronan aki pa resto di nos bida," 
el a bisa. 
Na e Weganan Olímpico di Paris 2024 na augustus, Tara a 
sigura su prome medaya di oro Olímpico den salto largo, 
registrando un distancia di 7.10 meter cu su di cuater salto. 
El a surpasa e Aleman Malaika Mihambo y su compatriota 
Mericano Jasmine Moore pa gana oro den un di e eventonan 
di atletismo mas anticipa. Su victoria a wordo celebra pa 
Woodhall, kende tabata presente na e stadion pa comparti 
den su triunfo. 
Woodhall tambe a competi den e 100m T64 mas trempan 
na e Weganan Paralímpico, unda el a termina na di seis luga. 
Sinembargo, e 400m semper tabata su evento mas fuerte, 
y su perseverancia a duna resultado cu su actuacion impre- 
sionante pa e medaya di oro. 


Hunto, Hunter y Tara a bira un simbolo di resiliencia, trabou 
duro, y amor den e mundo di deporte. Nan triunfonan dual 
na e Weganan di Paris 2024 sin duda lo inspira genera- 
cionnan di atleta pa bin. 


Hunter Woodhall ta gana Oro Paralímpico un luna 
despues di e triunfo Olímpico di su casa 

ARYNA Sabalenka finalmente a captura e trofeo di US Open, 
superando un historia di desapunto na Flushing Meadows. E 
strea di tennis Bieloruso, kende anteriormente a keda cortico 
na New York, a derota e Mericano Jessica Pegula 7-5, 7-5 
den e final di 2024, sigurando su prome titulo di US Open y 
solidificando su luga entre e elite di e deporte. 


E caminda di Sabalenka pa e victoria aki a wordo marca pa 
ocasionnan di yega serca di triunfo y derotanan dificil. Den e 
final di 2023, el a sufri un derota doloroso contra Coco Gauff, 
apesar di a gana e prome set cu facilidad. E aña prome, el 
a laga un bentaha di 4-2 slip den e set decisivo di su semi- 
final contra Iga Swiatek, y na 2021, el a wordo sorprendi pa 
Leylah Fernandez den e mesun rond. Sinembargo, e perse- 
verancia di Sabalenka a duna resultado, y e triunfo aki ta un 
testimonio di su resiliencia. 


Reflehando riba su victoria, Sabalenka a expresa su alegria, 
bisando, "Mi ta sin palabra. Mi ta corda tur e derotanan dificil 
aki. Nan ta bisa cu bo ta bay mira e motibo despues. Mi ta 
mira e motibo awor aki." E triunfo aki, el a bisa, ta special 
pasobra e ta encarna su spirito incansabel y determinacion 
pa nunca entrega riba su soño. 


E caminda di Sabalenka pa e titulo no tabata solamente 


tocante supera su dificultadnan na US Open; e tabata 
tambe tocante curacion personal. Mas trempan e aña aki, 
el a soporta e perdida tragico di su ex-pareha Konstantin 
Koltsov y a lucha cu un serie di lesionnan cu a forsa su retiro 
for di Wimbledon. Apesar di e retonan aki, Sabalenka a haya 
alegria y motivacion renoba, cual e ta atribui na su exito na 
New York. 


Su enfoke alegre y positivo pafo di cancha, incluyendo un 
tradicion divertido cu su entrenador di fitness Jason Stacy, 
kende tabatin un replica di e tattoo di tiger di Sabalenka riba 
su cabes durante e final, a hunga un rol clave den su resur- 
gimento. E ambiente relaha aki, segun e ex-number uno 
Britanico Laura Robson, a traduci den su exito riba cancha, 
permitiend’e pa eherce na su maximo nivel. 


Cu tres titulo di Grand Slam riba cancha duro y un actuacion 
excelente durante zomer cu a inclui un victoria na Cincinnati, 
Sabalenka awor ta wordo aclama como e miho hungado di 
cancha duro na mundo. 
Mientras e ta sigui construi riba su exito, e ta presenta un reto 
significante pa e actual number uno di mundo Iga Swiatek. 
Cu su confiansa y determinacion renoba, Sabalenka ta cla 
pa competi pa e ranking top di fin di aña, cimentando ainda 
mas su legado den tennis. 


Superando Desafionan di Pasado 


Aryna Sabalenka ta Triunfa na US Open 

PA prome biaha den dos decada, ni Lionel Messi ni Cristiano 
Ronaldo lo figura entre e finalistanan pa e prestigioso Ballon 
d'Or. 


E anuncio, haci diaranson, a marca e fin di un era den futbol, 
ya cu ambos leyenda a domina e premio desde 2008. E lista 
di 2024, cu ta inclui 30 di e miho futbolistanan masculino 
di mundo, lo mira un nomber nobo graba den e bukinan di 
historia. 


E finalistanan di e aña aki ta inclui streanan den ascenso 
y talentonan estableci manera Vinicius Junior, Rodri, Jude 
Bellingham, Kylian Mbappé, y Harry Kane. 


E ausencia di Messi y Ronaldo ta señala un cambio signifi- 
cante den e panorama di futbol. Den e ultimo 17 añanan, 
solamente Luka Modrić na 2018 y Karim Benzema na 2022 
a interumpi nan reinado di dominio. 


Cu Messi sigurando ocho titulo di Ballon d'Or, e ultimo di 
cual a bin na 2023 despues di a hiba Argentina na victoria 
den Mundial, y Ronaldo ganando cinco, nan ausencia ta un 
cambio notable pa fanaticonan di futbol rond mundo. 


E exclusion di Messi ta bin despues di un aña dificil unda el 
a transiciona for di Paris Saint-Germain pa Inter Miami den 
Major League Soccer (MLS). Aunke el a haci un impacto inme- 
diato den MLS, lesionnan a stroba su rendimento. Apesar di 
e retonan aki, e legado di Messi como un di e futbolistanan 
mas grandi di tur tempo ta keda intacto, aunke su exclusion 
for di e finalistanan por indica e ciere di un capitulo ilustre 
den su carera. 


Riba e banda femenino, e Seleccion Nacional Femenino di 
Merca (USWNT) tin cinco hungado entre e nominadonan, 
incluyendo Trinity Rodman, Mallory Swanson, Sophia Smith, 
Alyssa Naeher, y Lindsey Horan. 
Nan inclusion ta sigui un actuacion ganador di medaya di 
oro na e Olimpiada di Paris. Sinembargo, e omission di e 
defensor di USWNT Naomi Girma a causa controversia y 
protesta riba medionan social, cu hopi fanatico y analista 
cuestionando e decision. 


E campeonnan reinante di Mundial, Spaña, tambe tin cinco 
finalista den e categoria femenino: Aitana Bonmatí, Alexia 
Putellas, Mariona Caldentey, Salma Paralluelo, y Patrica 


Guijarro. Mientras e competencia pa e Ballon d'Or femenino 
ta intensifica, e ausencia di Girma ta keda un punto di discu- 
sion. 


E ceremonia di premiacion venidero ta priminti di ta uno 
historico, mientras caranan nobo ta tuma e spotlight y e 
mundo di futbol ta presencia e comienso di un era nobo. 


Ausencia Historico 


Messi y Ronaldo No Ta Entre e Finalistanan 
di Ballon d’Or pa prome biaha desde 2003 

REIKI, un practica di curacion Hapones cu ta canalisa 
energia di forsa di bida, ta comparti similaridadnan sorpren- 
dente cu tradicionnan di curacion spiritual encontra den 
spiritismo. Ambos practica ta draai rond di e concepto di 
energia invisibel cu por wordo dirigi pa promove curacion 
riba nivelnan fisico, emocional, y spiritual. Apesar di nan 
diferente antecedentenan cultural, Reiki y curacion spiritual 
ta ofrece enfokenan complementario na bienestar, atray- 
endo esnan cu ta busca metodonan alternativo di curacion. 


Na e nucleo di Reiki ta e creencia den un energia di forsa 
di bida universal cu ta flui a traves di tur ser bibo. Ora e 
energia aki ta wordo blokia of agota, ta wordo keri cu e ta 
hiba na enfermedad of angustia emocional. Practicantenan 
di Reiki ta actua como canalnan, canalizando e energia aki a 
traves di nan mannan pa restablece balans den e recipiente. 
Similarmente, curacion spiritual den spiritismo ta opera riba 
e premisa cu energia spiritual, hopi biaha guia pa spiritonan, 
por wordo canalisa pa cura y harmonisa e curpa, mente, y 
spirito. Den ambos practica, e rol di e curado ta pa facilita e 
fluho di energia di curacion pa areanan di necesidad. 


Mientras Reiki tin un enfoke mas structura cu posicionnan 
di man y simbolonan specifico, curacion spiritual den spir- 
itismo ta hopi biaha mas intuitivo. Curadornan spiritual por 


depende riba guia di spiritonan, usando oracion, medita- 
cion, of tecnicanan hands-on pa dirigi e proceso di curacion. 
Apesar di e diferencianan aki, ambos practica ta comparti e 
meta di restablece bienestar y atende e causanan principal 
di malestar, sea fisico, emocional, of spiritual. 


Un distincion clave entre Reiki y curacion spiritual den spir- 
itismo ta nan origen cultural y filosofico. Reiki, cu raiz den 
tradicionnan spiritual Hapones, a plama globalmente, adap- 
tando na varios contextonan cultural. Den contraste, cura- 
cion spiritual den spiritismo a surgi den Occidente durante 
siglo 19, estrechamente liga na e creencia den e bida 
despues di morto y comunicacion cu spirito. Sinembargo, 
ambos practica a haya un luga den salud holistico moderno, 
hopi biaha usa hunto cu medicina convencional. 


Reiki y curacion spiritual ta conecta pa nan enfoke riba 
energia y bienestar holistico, aunke nan ta diferencia den 
nan tecnicanan y cuadronan spiritual. Ambos ta ofrece 
perspectivanan y practicanan valioso pa esnan cu ta busca 
pa mehora nan salud fisico, emocional, y spiritual a traves di 
medionan alternativo. Mientras interes den curacion holis- 
tico ta sigui crece, e conexionnan entre e dos practicanan 
aki ta destaca e atractivo universal di tradicionnan di cura- 
cion basa riba energia. 


Reiki y Curacion Spiritual 


Explorando e conexionnan entre dos practica basa riba energia 

AWENDIA nos ta biba den un epoca den cual hende ta liber 
pa actua y pensa manera nan kier, pero apesar di e libertad 
aki, nan curason no ta contento y ta keda inkieto. 


Den un mundo unda aparentemente tur cos ta na alcance di 
man, e paradoha di insatisfaccion ta parce di ta omnipres- 
ente. 


Nos ta haya nos mes rondona pa abundancia y opcionnan, 
pero esaki no ta garantisa paz interior ni felicidad berdadero. 


E pregunta ta surgi e ora ey: kico realmente nos kier? Kico 
ta falta nos? Den e buskeda constante pa algo mas, nos ta 
puntra nos mes si e falta di placa ta loke ta stroba nos di 
ta feliz. Sinembargo, tin hopi ehempel di miyonarionan cu, 
apesar di nan rikesa, ta biba den un infelicidad profundo. 


E buskeda pa poder tambe ta parce di no trece e satis- 
faccion spera, ya cu semper tin un hende mas poderoso. 
Hasta respet, algo asina balora pa hopi hende, no por wordo 
cumpra ni adkiri unicamente cu placa of poder. 


E storia di Adam y Eva, cu tabatin tur cos y ainda tabata 
desea mas, ta refleha un berdad universal. Nos ta manera 
nan, semper nos kier mas, nunca satisfecho cu loke nos tin. 
Apesar di e abundancia cu ta rondona nos, e insatisfaccion 
ta persisti. Den nos golosidad y arogancia, hopi biaha nos ta 
perde for di bista loke realmente ta importa. 


Na mi opinion, loke nos ta anhela asina tanto, loke real- 
mente nos ta desea, ya caba ta aki, ya nos tin’e. E felicidad 
y satisfaccion berdadero no ta wordo haya den acumulacion 
di biennan material ni den poder social. 


Nan ta presente den e simplicidad di bida, den amor y den e 
conexion spiritual. Cu nos buskeda sin fin, tin biaha nos no 
ta mira cu loke nos ta buscando semper tabata y lo ta na nos 
alcance. Ta Dios, of e esencia di lo divino, cu ta corda nos cu 
e paz berdadero y e felicidad berdadero no ta den loke nos 
ta obtene, sino den loke nos ya ta y loke nos tin caba. 


E reflexion ta invita nos pa reconoce cu plenitud no ta sinta 
den acumulacion di mas cos, sino den e aprecio pa loke nos 
tin caba y den e conexion cu nos ser interior y spiritual. 


E ta un yamada na introspeccion, pa busca e paz den nos 
mes en bes di pafo, y pa reconoce cu e felicidad berdadero 
por wordo haya den e aki y awor, en bes di den un futuro 


insigur di promesanan bashi. 


E buskeda infinito 


Pakico nos nunca ta satisfecho? 


27 
Dialuna, 9 September 2024 
SPIRITUAL 
AWEMainta 


HOPI biaha un relacion saludabel ta wordo mira como un 
partnership unda dos persona ta comparti nan bida, sostene 
otro, y crece hunto. 


Sinembargo, un di e aspectonan mas critico di un relacion 
exitoso ta stimacion propio y crecemento personal. 


E elementonan aki no ta solamente beneficioso pero esen- 
cial pa construi y mantene un relacion fuerte y saludabel. 


Stimacion propio ta encera balora y cuida bo mes, reconoce 
bo balor, y trata bo mes cu bondad y respet. Den relacionnan, 
stimacion propio ta pone e fundeshi pa con individuonan ta 
interactua cu nan parehanan. 


Ora bo realmente stima y respeta bo mes, bo ta menos 
probabel di depende riba bo pareha pa validacion of balor 
propio. 


E independencia aki ta fomenta un dinamica mas saludabel, 
unda ambos pareha por contribui igualmente, en bes di un ta 
demasiado dependiente riba e otro pa stabilidad emocional. 


Crecemento personal, e proceso continuo di mehora bo mes, 
ta igualmente crucial den relacionnan. Ora cada persona 
ta comprometi na nan crecemento, nan ta trece nan miho 
version di nan mes na e partnership. 


Crecemento personal ta permiti individuonan pa reconoce 
y atende nan inseguridadnan y ‘bagage’ emocional, reduci- 
endo e probabilidad cu e problemanan aki ta causa conflic- 
tonan. Door di continuamente traha riba nan mes, parehanan 
por acerca e relacion cu un mentalidad positivo, resiliencia, y 
adaptabilidad, cualnan ta esencial pa supera retonan hunto. 


Enfocando riba stimacion propio y crecemento personal ta 
mehora e dinamica di relacion den varios manera. 


Primeramente, e ta promove stabilidad emocional, haci- 
endo mas facil pa maneha conflictonan constructivamente. 


Di dos, e ta pone un ehempel positivo pa bo pareha, encu- 
rashando crecemento y sosten mutuo. Finalmente, e ta hiba 
na mas consciencia propio, permitiendo pa comunicacion 
mas cla di necesidadnan y limitenan, cual ta fortalece intim- 
idad y reduci malentendidonan. 


A largo plazo, relacionnan ta prospera ora ambos pareha 
ta sigur den nan mes y dedica na crecemento personal. 
Relacionnan asina ta wordo construi riba respet mutuo, 
sosten, y un compromiso comparti pa evoluciona individual- 
mente y como un pareha. 


En bes di depende riba otro pa yena bashi emocional, pare- 
hanan por disfruta di otro su compania mientras ta sigui nan 
pashonnan y metanan. Esaki ta crea un laso dinamico, resil- 
iente, y amoroso cu por resisti e retonan inevitabel cu bida 
ta trece. 


Den conclusion, stimacion propio y crecemento personal 
no ta solamente persecucionnan personal pero componen- 
tenan esencial di un relacion saludabel y duradero. 


Door di priorisa bo bienestar y compromete na mehora- 
cion propio continuo, bo ta pone e base pa un partnership 
satisfactorio unda ambos individuo ta prospera, tanto hunto 
como independientemente. 


E importancia di stimacion propio y 
crecemento personal den relacion 

DESPUES di despidi di e fin di siman, nos ta duna e di 
dos siman di e luna di september 2024 un bonbini. Kico e 
astronan tin prepara pa tur e signonan di zodiaco - Aries, 
Tauro, Geminis, Cancer, Leo, Virgo, Libra, Scorpio, Sagitario, 
Capricornio, Acuario y Piscis - segun e prediccion completo 
di e horoscopo? 


Nos lo ta bao di e influencia di e cuarto creciente, dia 11 di 
september, bao di e signo di Sagitario, cu ta yena nos di opti- 
mismo pa nos confronta e siman cu energia y hopi empuhe. 


Fuera di esey, e planeta Mercurio, cu ta domina e mente 
y comunicacion, ta drenta den Virgo y e signonan di tera 
- Tauro, Virgo, Capricornio, tin un momento magnifico pa 
examen y entrevista di trabao, segun e prediccionnan di 
Esperanza Gracia. 


Haya sa aki di e pronosticonan di e horoscopo durante e 
proximo 7 dianan den tur e signonan zodiacal, for di dialuna 
9 di september te cu diadomingo 15 di september 2024. 


Horoscopo semanal Aries 
Aunke bo ta sinti bo mes imparabel y ta kere cu bo por cu tur 
cos, bo mester descansa y recupera bo forsanan pasobra lo 
bo bay tin mester di dicidi riba tema importante y decisivo 
cu por gasta bo energia. Scucha di bo hendenan pasobra 
nan lo bay duna bo un otro vision di e cosnan, pero vooral, 
confia den bo mes pasobra bo sa cu, aunke tur cos por bay 
den bo contra, semper bo ta sali padilanti. 


Horoscopo semanal Tauro 
E energia astral cu bo ta ricibi ta priminti hopi exito cu lo bay 
yega mas prome di loke bo ta imagina. Tuma e timon di bo 
bida y dicidi pa unda bo kier pone bo pasonan pasobra lo bo 
bay tin hopi facilidad. E emocionnan lo gana protagonismo y 
lo bo ta habri na stop di fingi y na demostra loke bo ta sinti. 
Ta un bon momento pa mehora e relacionnan y disfruta di 
amor. 


Horoscopo semanal Geminis 
B'a biba momento inkietante, pero cu e benefactor Jupiter 
den bo signo e suerte ta hopi cerca pa aparece ora cu bo tin 
mester y cambia tur cos. Bo ta bay ta hopi activo y dispuesto 
pa confronta e retonan cu bida presenta na bo. Venus bon 
aspecta, lo regala bo varios dia hopi positivo p'e sentimen- 
tonan y lo yuda bo recupera e sonrisa den amor. 


Horoscopo semanal Cancer 


E guerero Mars den bo signo ta yena bo di forsa y ta pusha 
pa bo por maneha e situacionnan cu ta agobia bo y pone 
un punto final. Bo sensibilidad y empatia lo permiti bo 
compronde miho esunnan cu tin rond di bo y acerca na 
postura, si bo ta distancia cu unhende cu bo kier. Cuida bo 
tempo di relax pa bo desconecta di e preocupacionnan y pa 
bo animo mehora. 


Horoscopo semanal Leo 
Bo asuntonan lo cuminsa move y tuma e rumbo cu bo kier 
y lo bo bay tuma e rumbo cu bo kier y lo bo bay concre- 
tisa cuestion economico hopi faborabel pa bo interesnan. 
Mercurio, hopi bon aspecta te cu dia 9, lo yuda bo desaroya 
bo idea y proyectonan y pone nan den marcha. N'e momen- 
tonan aki bo ta hopi stimulante y positivo y bo por biba algo 
diferente cu ta anima bo bida. Dal un paso sin miedo. 


Horoscopo semanal Virgo 
Solo den bo signo ta regala bo momento hopi afortuna cu 
lo bay yuda bo vence bo dudanan. Fuera di esey, dia 9, e 
planeta Mercurio lo drenta den bo signo y lo bo destaca 
pa bo inteligencia y bo bon ideanan. Ta dia fantastico pa 
realisa cu exito bo examennan y bo entrevistanan di trabou. 


H O R O S C O P O 

Ta posibel pa bo duna un hende cu bo kier un di dos opor- 
tunidad. 


Horoscopo semanal Libra 
E carisma y e sensualidad ey cu bo ta posee lo ta mas 
accentua cu nunca cu e transito di planeta Venus den bo 
signo. Lo bo bay namora un hende cu bo kier y lo ta dificil pa 
nan nenga bo algo. Lo bo sa di distingui loke ta valioso den 
bida y lo bo saca probecho n'e circunstancianan. Entrada 
economico cu bo no a spera lo bin y lo bo sa di organisa bo 
mes y gasta miho. 


Horoscopo semanal Scorpio 
E Luna Creciente den bo signo, e dianan 7 y 8 lo yuda bo 
confronta cu decision algo cu ta duel bo y lo cera e heri- 
danan bieu cu lo genera culpa. No considera bo mes e unico 
responsable di tur cos cu ta sosode y comparti bo inki- 
etudnan pa sinti bo mes miho. Ta cumbini bo ta mas prac- 
tico y pone un brake na bo fantasianan. Rondona bo mes di 
hende positivo cu ta join bo y aleha bo di tension. 


Horoscopo semanal Sagitario 
Cu e Cuarto Creciente di e Luna den bo signo, dia 11 no lo 
bay falta bo energia pa tuma e rienda di bo bida y cambia di 
rumbo si bo ta desea. T'e momento di haci e cosnan manera 
cu realmente bo kier y di pone limite na esunnan cu ta purba 
di controla bo. Bo bida ta activo y bo mester probecha e 
momento pa bo pasa pa accion y tuma decision clave. 


Horoscopo semanal Capricornio 
Bo ta yena di energia, di ilusion, di plan… Y lo bo bay 
sorprende di e bon resultadonan cu lo bo obtene. Bo merece 
pasobra nunca bo ta rindi y bo capacidad di superacion no 
tin limite. Algun proyecto cu bo tin den mente lo bay cris- 
talisa y lo pone bo ilusiona. Dia 12 y 13 e Luna den bo 
signo lo regala bo algun dia magico y hopi faborabel pa bo 
interesnan. 


Horoscopo semanal Acuario 
Cuarto Creciente lo revitalisa bo y lo empuha bo pa bo duna 
tur cos. Lo bo no stop di innova y di busca manera nobo pa 


bo plannan ta un realidad. Pero corda cu e reflexion lo ta 
bo miho consehero y lo yuda bo evita situacion caminda cu 
pura por hiba bo na comete fout. Bo spirito dinamico y habri 
lo haci cu bo relacionnan ta di maraviya y bo conoce hende 
nobo. 


Horoscopo semanal Piscis 
Cu e riguroso planeta Saturno retrogra den bo signo, bo por 
sinti cu e bida ta bira un poco fastioso, pero lo bo bay biba 
bon momento cu lo yuda bo lubida di e preocupacionnan. 
Laga bo mes los y no mara bo mes na loke ta comodo y 
conoci cu por impedi bo avansa. Algo cu ta preocupa bo lo 
bay soluciona, pero no haci cambio cu bo no a medita cu 
calma. 


31 
Dialuna, 9 September 2024 
POLITICA 
AWEMainta 


E situacion compleho cu ta reina e dianan aki entre part- 
nernan di coalicion y como antesala na cambio di aña parla- 
mentario no ta bin como ningun sorpresa pa parlamentario 
independiente mr. Gerlien Croes. Tabata bek na luna di mei 
di e aña’ki cu e propio Croes a bolbe denuncia e deficiencia 
den liderazgo di Parlamento di Aruba na man di president 
Edgard Vrolijk. 


E tempo ey Croes a menciona cu no ta trata solamente di 
loke publico por mira ora di reunion, pero tambe durante 
reunion di porta cera cu Vrolijk ta demostra di no tin etica 
ni respet pa ta sinta na cabes di e entidad mas halto di pais 
Aruba. 


Segun e parlamentario independiente, e intento pa sconde 
fayo den yama reunionan publico y cu asta a bay asina leu 
cu a tira e propio figura apolitico di GrifÏer bou bus durante 
e proceso di atende reunion riba e topico di matrimonio di 
mesun sexo, ta wordo califica como weganan politico di 
MEP lidera pa sr. Vrolijk, sin importa ken nan ta sacrifica den 
e proceso.Di mesun forma, e partido geel ta djis conta cu 
su partner den coalicion, esta RAIZ lo para nan tras na tur 
momento, te hasta bayendo contra di nan propio principio. 
Biniendo bek na e siman aki, Croes ta considera cu loke 


ministernan di MEP a haci di hiba campaña di sosten ariba 
medianan social pa Vrolijk, ta un atake demostrativo contra 
e democracia di Aruba door di publicamente demostra nan 
apoyo pa un candidato pa president di parlamento, confir- 


mando de facto cu e gobierno actual tin e poder 
ehecutivo y e legislativo secuestra. 


Croes: “Mi mes a experiencia hopi sucedido cu 
Vrolijk; hopi falta di respet. No ta desconoci 
cuanto biaha el a silencia miembronan. Na 
varios ocasion ta paga mike ora cu mi ta hibando 
disertacion of tin punto di ordo. E ta manera cu 
nos a pasa pa un sistema autoritario y comu- 
nista pasobra ta un partido ta hiba gobernacion, 
pero tambe tin Parlamento di Aruba full bou su 
maneho” 


Mas aleu e parlamentario independiente a indica 
cu e realidad ta cu pa tres aña largo tin un partido 
cu ta acepta e comportacion aki, refiriendo na 
RAIZ. For di contract di Eagle LNG te na matri- 
monio di mesun sexo tabatin caba mil motibo pa 
RAIZ tuma un posicion pero nunca a hasi esaki. 
Echo ta cu actualmente, mayoria di parlamento 
no ta di acuerdo cu Vrolijk por keda fungi como 
presidente di parlamento. 


Parlamentario independiente mr. Gerlien Croes 


Edgard Vrolijk a coba su propio graf faltando 
respet pa e institucion di parlamento 

DESPUES di varios siman di actividad cultural en conexion 
cu Dia di Brazil, e celebracion a culmina diabierna cu e Parada 
di Lanterna y a continua diasabra cu e Fiesta di Tambu. Y 
riba diadomingo a tuma luga e tan spera Parada Folklore 
Cultural den e cayanan di e bario di Brazil. Pueblo di Aruba 
specialmente e habitantenan di bario di Brazil por a gosa di 
e parada. Mi tabatin e honor di participa den e paradanan pa 
yuda engrandece nos cultura. 


Ta bunita pa mira e acogida grandi cu e parada aki a cosecha 
den e ultimo añanan. Esaki ta e di 14 aña cu ta celebra Dia di 
Brazil cu nos musica crioyo, cuminda local, trahe tradicional 
y nos cultura Arubano den un dushi ambiente den e cayanan 
di Brazil. E Parada Folkore Cultural a conta cu participa- 
cion di 11 grupo acompaña pa banda musical tipico y disco. 
Tabatin mas di 1000 persona riba pia den diferente trahe 
tradicional colorido, bunita y cu hopi ambiente. 


Tanto mucha, hoben como adulto a disfruta y a pasa un 
rato ameno. Tabata reina un ambiente masha dushi. Mi ta 
invita Pueblo di Aruba pa participa otro aña den e Parada 
Folklore Cultural y asina hunto nos engrandece cultura di 
Aruba. Pabien na Sr. Chico Harms, Fundacion Chico Harms, 
comision organisado, participante, boluntario, y Aruba 
completo pa haci e celebracion di Dia di Brazil uno exitoso. 


Parlamentario Alvin Molina (MEP) 


E celebracion di Dia di Brazil tabata di kita sombre 

MADBOR 
C o n s u l t a n c y 


Documento Comercial y Support 


Oferta / Presentacion 
Programa di rekisitonan 
Citacion 
Informacion 
Contrato (den concepto) 


Operacion 


Analisis di Proceso 
Descripcion di Proceso 
Descripcion di Protocol 


Apoyo Empresarial 


Mediacion 
Consulencia/ Conseho 
Comersialisacion 


Documentacion oficial (di e empresa) : 


Prepara 
Verifica 
Traduccion-4 idioma: 
(Ingles, Hulandes, Spaño, Papiamento) 


Priva 


Scirbi carta (oficial) - 4 idioma 
Traha Curriculum Vitae 
Carta di solicitud 
Mediacion serca instancianan - 4 idioma 



Ban 
Papia 


Turning Ideas into Breakthrough Solutions 


+297-7456724 

DEPARTAMENTO di Enseñansa ta informa cu e ultimo dia pa load up 


tur documento pa por ricibi e termijnbetaling di Arubalening pa periodo 1 aña 


escolar 2024-2025 ta diadomingo 15 di september 2024 pa 11.59pm. 


Esaki NO ta conta pa e studiantenan cu a ricibi Arubalening na juli/augustus 


2024. E studiantenan cu a haya e startpakket na juli/augustus 2024 por haci 


peticion pa e termijnuitbetaling di Arubalening periodo 2 aña escolar 2024- 


2025 y por entrega e documentonan entre 15 november 2024 y 15 februari 


2025. NO prome NI despues di e periodo menciona. 


E pago di e termijnbetaling no ta bay automaticamente. E studiante mester 


haci peticion pa esaki y di e siguiente forma: 


E studiante mester login in den su Arubalening account. Ta haci esaki via di e 


Arubalening portaal riba website www.ea.aw. 


Den nan account ta bay na e tab uitbetalingen y aki ta load up e siguiente 


documentonan: 


1. Prueba OFICIAL di (her)inschrijving di e aña academico 2024/2025 di e 


instituto/scol cu studiante ta bishitando; 2. Prueba OFICIAL di e lista di cifra/ 


transcript (studievoortgangsoverzicht) di aña academico 2023-2024; 3. 


Prueba di un seguro valido pa e aña academico 2024-2025. Esaki no ta conta 


pa studiantenan di Aruba. 


Manda tur e 3 documentonan aki den un solo peticion di uitbetaling. 


Na momento cu tur e tres documentonan aki ta na ordo lo aproba e uitbetaling 


y studiante lo ricibi e pago di Arubalening riba e cuenta di banco registra 


cerca nos. 


Si e documentonan no ta correcto of falta informacion lo desaprobra e peti- 


cion di uitbetaling. Ta pidi e studiante pa sigui e instruccionan den ‘reacties’ 


di e afgekeurde uitbetaling y load up e documentonan necesario y correcto. 


Actualmente e departamento di Studiefaciliteiten en -begeleiding ta proce- 


sando e peticionnnan pa pago. Esaki ta dura te cu dia 30 di september 2024. 


Despues cu manda e documentonan ta dura mas of menos 1 luna pa nos 


procesa e pago. 


Por tuma contacto cu nos departamento, via e-mail na arubalening@ea.aw of 


via Whatsapp na 594-4140. 



Mas informacion 


Pa mas informacion por acudi na nos website ww.ea.aw y busca Arubalening 


(Portal) na letter A den e alfabet menu. Tambe ta sugeri studiantenan pa 


sigui Departamento di Enseñansa Aruba riba Facebook y/of Instagram @ 


EducationAruba pa keda na altura di tur informacion. 


Ultimo dia pa entrega documento pa ricibi 
e termijnbetaling di Arubalening 

COMO un di e organisacionnan cu mas tanto aña sirbiendo 
nos comunidad, Aruba Lions Club ta realisa su proyecto di 
“Back to school” un biaha mas, enfocando riba esnan den 
necesidad y e biaha aki repartiendo pakete di alimentacion 
pa muchanan di scol. 


Tur comienso di aña escolar tin un cantidad di muchanan 
cu ta pasa den dificultad pa cuminsa nan aña escolar pa 
falta di uniform, material pa scol of schoolgeld caminda cu 
hopi biaha Aruba Lions Club sa yuda den esaki ora cu tin e 
fondonan disponibel. 


Banda di esaki tin hopi muchanan na Aruba cu ta bayendo 
scol mainta sin desayuna of ta bay scol sin cuminda pa come 
durante pauze di scol. Netamente e alimentacion y nutri- 
cion di un mucha ta uno esencial pa cu su desaroyo fisico 
y mental. Sin esaki un mucha dificilmente por concentra 
durante lesnan na scol pa cual e por cay atras den esaki. 


Un caminda cu sigur Aruba Lions Club ta yuda cune tur aña 
ta e parti di alimentacion pa e muchanan den necesidad di 
esaki. Aruba Lions Club tin su manera di con pa yega na e 
nombernan aki pa asina por ofrece e muchanan un pakete 
di comestibel cu nan por hiba alimentacion scol of tambe tin 
algo pa desayuna mainta. 


E siman tras di lomba e club di servicio aki por medio di 
su miembronan a prepara un gran cantidad di e paketenan 
menciona y durante fin di siman a reparti esakinan person- 
almente na cas di e muchanan den necesidad. 
Un bunita gesto sigur y tambe pa mira con agradeci cada un 
di e famianan aki ta keda na momento di ricibi e pakete yena 


cu comestibel. 


Aruba Lions Club, cu ta sirbiendo comunidad pa mas cu 75 
aña caba, ta sigui haci su proyectonan pa comunidad y kier 
a gradici e pueblo y e comerciantenan cu a yuda haci esaki 
posibel durante tur e aña nan aki. E organisacion sigur tin 
e confiansa cu nan lo sigui ricibi e ayudo di e pueblo y e 
comerciantenan pa cu nan actividadnan pa asina recauda e 
fondo necesario pa por sigui yuda tur esnan cu tin mester. 


E club di leonnan ta contento di un biaha mas por a cumpli cu 
nan meta cu e ayudo na comunidad y asina ta sigui prepara 
pa un siguiente actividad pa recauda fondo cu ta un “Car 
Rally” diasabra 28 di September venidero y cu bo participa- 
cion nan por sigui yuda e comunidad. 


Laga nos ban sostene e actividadnan aki pa distrae e mente 
cu algo diferente for di e siman duro di trabou y tambe forma 
parti di esnan cu ta yuda nan prohimo. 


Aruba Lions Club sirbiendo comunidad. 


Aruba Lions Club yudando muchanan di scol 

DEFENSA Region Caribe durante e dos simannan venidero 
lo tene un ehercicio pa durante horcan duna yudansa di 
emergencia na Sint Maarten y Saba. 


Durante e ehercicio aki cu ta carga e nomber ‘Windward 
Express’, e militarnan ta train hunto cu e socionan di sigur- 
idad local, p'asina halsa sentido di preparacion y pa reforsa 
e cooperacion, cu e meta cu e militarnan por keda desplega 
rapido y eficaz despues cu un horcan pasa. 
Diferente unidat di Defensa ta participa n'e ‘Windward 
Express’, entre otro Mariniernan di Destacamentu Sint 
Maarten, Mariniernan di Escuadron Carib Aruba, y e mili- 
tarnan di Corsou. Tambe e barco di Marina Zr. Ms. Pelikaan, 
e gruponan di boto cu nan botonan FRISC rapido, y e otro 


unidadnan cu ta reforsa, ta forma parti di e ehercicio pa 
durante horcan duna yudansa di emergencia. 
Despues di yegada na Sint Maarten e unidadnan ta haci eher- 
cicio di un forma rotativo tanto na Sint Maarten como Saba. 


E actividadnan aki ta yuda e militarnan pa cera conoci cu 
circunstancianan specifico riba e islanan y pa traha hunto cu 
e socionan local, tal manera e organisacionnan di Gobierno, 
y no Gubernamental, y e empresanan cu ta hunga un rol 


crucial na momento di yudansa di emergencia. 
Pa medio di eherce un ehercicio manera ‘Windward Express’ 
na Isla Riba, e militarnan ta optimalmente prepara pa na 
momento di un menasa real di horcan, inmediatamente 
despues cu e horcan pasa, nan por recuri na dunamento 
di yudansa di emergencia, duna sosten na autoridad civil y 
mantene orden publico. 


Defensa ta train dunamento di yudansa di emergencia 
na Isl’Ariba hunto cu socio di siguridad 


37 
Dialuna, 9 September 2024 
COMUNIDAD 
AWEMainta 


RECIENTEMENTE, Minister di Enseñansa y 
Deporte Endy Croes a acudi na apertura di Centro 
Colorado na San Nicolas, coordina pa Stichting 
HUNTO. Durante e apertura, Minister Endy Croes 
a haya un recorido y por a mira e prome fase di 
renobacion di Centro Colorado den su totalidad. 


A amplia e cambernan, unda por ubica 40 cliente 
cu tin un adiccion. Fuera di esaki, tin un seccion 
dedica solamente pa hende muhe. Tin diferente 
profesional pa guia y duna curso. Fuera di esaki, 
tin diferente actividad cu ta enfoca riba desa- 
royo di e clientenan. 


Minister Endy Croes ta felicita colega Minister 
Rocco Tjon cu a aloca fondo pa e bunita proyecto 
aki. Alabes, ta gradici Prome Minister Evelyn 
Wever-Croes y Gabinete Wever-Croes II cu a 
sostene e proyecto y tur otro stakeholder cu a 
contribui. 


Pa finalisa, e mandatario di Enseñansa y Deporte 
ta felicita Stichting HUNTO cu traha hopi duro pa 
yuda e clientenan sali di adiccion. 


Minister Endy Croes ta felicita Stichting Hunto cu 
renobacion di Centro Colorado na San Nicolas 

SEGUN nationaltoday.com, e luna di september ta luna di 
doño di cacho responsabel. Pues no tabata un miho dia pa 
a presenta e material di educacion tocante cuido di cacho 
riba dialuna ultimo, e prome dialuna di e luna. E material di 
educacion su titulo ta “Mi mascota ta mi responsabilidad” y 
su subtitulo ta “Educatiemateriaal hond”. 
Un di e miho maneranan pa por yega un dia cu tur ciudadano 
ta un bon doño pa nan mascota, ta pa ancra algun detaye 
importante den e educacion di nos muchanan na scol, for di 
mas chikito cu ta posibel. Ya ora nan crece, anan por haci 
escogencia responsabel si ta tuma un mascota of no y si 
scoge pa uno, cua mascota ta un cu ta fit cu su estilo di 
bida. Tur esaki, mirando cu di chikito, e muchanan ta wordo 
confronta cu e responsabilidad cu un doño di un mascota ta 
bini cu ne. 


Pa e Minster di Enseñansa e tabata un honor pa presenta na 
e directiva- y cabesantenan di scol preparatorio y scol basico 
e material di educacion tocante e cuido di cacho, traha aki na 
Aruba mes door di un team di maestro y experto den ense- 
ñansa. E presentacion di e buki a tuma luga na Departamento 
di Enseñansa Aruba (DEA). Presente tabata tambe Minister- 
Presidente Sra. Evelyn Wever-Croes, Minister Ursell Arends 
y Parlamentarionan Sra. Setty Christiaans-Yarzagaray, Sra. 
Darlaine Guedez Erasmus y Sr. Ricky Hoek. 


E proyecto pa desaroya e material aki a inicia na aña 2019, 
unda a crea e idea pa traha material pa scol riba e tema 
aki. “Na aña 2021 cu mi a wordo encarga cu e cartera di 
Enseñansa y hunto cu colega Minister Arends, nos a compro- 
mete nos mes pa e material di educacion aki bira un real- 
idad”, Minister Endy Croes a expresa. 


E idea inicialmente tabata cu tur scol ta haya e material aki 
den forma digital, pero mirando e hoya di producto final, 
Minister Endy a wordo conseha y a aproba pa haci e mate- 
rial uno palpabel of “tastbaar” manera nan ta bisa den 
Hulandes. 


Minister Endy Croes a gradici e autornan, esta juffrouw 
Audry Vasquez y meneer Henry Barrera pa skirbi e mate- 
rial di educacion, e redactornan/onderwijsdeskundigen 
Sra. Jumira Spier y Sra. Mirscha Winterdal pa nan aporte na 
esaki, Sra. Annemarie Proveyer-Groot, kende a tuma e reto 
pa continua cu e material cu a entrega na DEA cu mester a 
revisa y finalisa pa por drenta scol y tambe e motor tras di e 
proyecto aki Sra. Irene Croes, kende desde principio tabata 


pusha pa e realisacion di e material y despues riba peticion 
y hunto cu Sra. Annemarie Proveyer-Groot a yuda finalisa e 
producto cu a presenta. 


Minister Endy Croes a reconoce tambe Angelina Thielman, 
kende ta e ganadora di e “Concurso di diseño” di e bunita 
cacho cu a bira e simbolo pa e material di educacion y a 
regal’e un bunita mug cu su logo imprimi riba dje, Bite 
Communications cu a digitalisa e arte cu Angelina a diseña 
den un bunita logo, Bruce Harms di Full Stack Vision 
Foundation, kende a diseña e kaft cu un estilo unico pa e buki 
y werkboek, Drukcase na Hulanda cu a percura pa imprimi e 
buki den hardcover, Graficas Aruba Printers cu a percura pa 
un werkboek practico y tambe Aruba Futura Foundation pa 
nan tremendo aporte na e producto y evento. 
Tur cabesante di scol presente a haya nan pakete di buki y 
werkboek pa entrega na e docentenan di e klasnan di nan 
scol pa nan haci uzo di e material aki. E scolnan cu pa un 
motibo of otro no por tabata presente, lo ricibi nan pakete e 
siman aki ainda. 


Minister Endy Croes por a tira un bista den e buki y a keda 
sumamente sorprendi di e calidad halto cu e buki tin. Varios 
di e plachinan cu e tin aden ta creacionnan di nos propio 
muchanan cu a competi na e diferente ‘Concursonan di 
Pintamento’ cu Gobierno di Aruba a lansa desde aña 2019. 
E buki ta hardcover cu papel “glossy” cu ta duna e buki un 
toke di elegancia visual cu ta contribui na e balor di e buki. E 
werkboek cu ta pertenece na e leerboek ta sublime. 
Terminando, Minister Endy Croes a expresa na tur cabe- 
sante presente pa nan stimula e uzo di e material cu nan a 
haya, esaki na bienestar di tur mascota na Aruba y pa Aruba 
en general y a gradici DEA pa a yuda organisa y coordina e 
evento di e presentacion di e buki aki. 


Minister Endy Croes ta presenta material 
di educacion tocante cuido di cacho 

‘IGLESIA Bida Abundante’ ta organisando un ‘Congreso 
Familiar’ titula “¿Cómo recuperar a mi Familia?”. Esaki lo 
tuma luga na e sede di e iglesia situa den Clavelstraat # 21, 
San Nicolas, net patras di e edificio di SVB. 


E congreso lo ta riba diabierna y diasabra 13 y 14 di 
september venidero y registracion lo cuminsa pa 6.30 pm. 


E orador principal di e congreso lo ta Sixto Porras for di 
Denver, Merca. Sixto Porras a traha pa mas cu 25 aña lide- 
rando varios iniciativa pa famia como vice-presidente di 
‘Focus on the Family’. Sixto Porras a produci diferente 
programa radial y di television cu ta wordo difundi den mas 
cu 38 pais. E ta wordo consulta pa trata tema di famia pa 
noticiero, corant y revista internacional y el a publica mas di 
10 buki relaciona cu e tema di famia. 


Sixto Porras a duna varios conferencia relaciona cu e 
temanan di famia den tur e pais di Iberoamerica, Australia, 
London, Belgica y Francia. Sixto Porras ta wordo invita pa 
mayoria di e gobiernonan di Latino America pa trata tema di 
famia y desaroyo social. 


Nos ta sumamente contento di por tin un persona di e 
caliber di Sixto Porras na Aruba. Durante e congreso tambe 
nos lo tin diferente fundacion di Aruba, manera Fundacion 
pa Nos Muchanan, Fundacion pa nos Comunidad, FADA y 
tambe Fundacion Famia di Criansa Arubano cu ta traha acti- 
vamente pa yuda nos comunidad den asunto familiar. Nos ta 
contento tambe cu nos por a uni forsa cu nan pa sigui traha 
di manera preventivo na bienestar di e famianan den nos 
comunidad. 


Durante henter aña nos iglesia ta duna herment valioso 


durante nos curso- y tayernan den tur loke ta trata matri- 
monio, sexualidad, criansa y preparacion prematrimonial. 
Tur esaki totalmente gratis pa nos Comunidad. Nos meta 
ta pa nos logra un sociedad sano y fuerte cu sin duda ta 
cuminsa door di sigui e principionan di norma y balor estab- 
leci den e Palabra di Dios door di pone Dios central bek den 
nos famia y bida di cada ken. 


Nos ta invita henter pueblo di Aruba pa no perde e opor- 
tunidad aki pa inverti den bo famia cual ta e pilar y fundeshi 
mas importante di nos sociedad. 
Ticket ta obtenibel na Fitness Warehouse, Espiga de Oro, 
Fruteria Fruver, Fruteria Virgilio y Gallo Rojo. 


Si ta desea mas informacion di e evento y e diferente cursonan 
familiar cu nos como iglesia ta ofrece por skirbi nos riba nos 
e-mail: info@ivaaruba.com of yama na e number 699-2057. 


Hunto como famia nos ta crea un sociedad sano y fuerte. 


Fin di siman awo 


Iglesia Bida Abundante ta organisa congreso 
familiar cu orador internacional 

RECETA DI DIA 


Low Carb Earthquake Cake 


Earthquake Cake ta un bolo famoso pa su apariencia "kibra", 
ya cu e capanan ta mescla di forma natural durante cushina- 
mento, creando un dushi caos di sabor. E version abao den 
carbs aki ta conserva tur su rikesa y textura original, pero 
sin e exceso di sucu ni hariña refina. Ideal pa esunnan cu 
ta sigui un dieta "keto" of simplemente kier un opcion mas 
saludabel sin sacrifica e sabor. E contrast entre e chucu- 
lati, e cream cheese y e textura di coco y noot ta haci cu e 
dessert aki ta mesun iresistibel cu e original. 


Ingrediente: 
P'e bolo: 
1 cup di hariña di almendra 
¼ cup di cacao na polvo sin sucu 
½ cup di zoet granula (splenda, stevia of eritritol) 
1 telep di baking powder 
¼ telep di salo 
3 webo grandi 
½ cup di lechi di almendra (sin sucu) 
¼ cup di manteca dirti 


1 telep di extracto di vanila 
½ cup di pecan (opcional) 
½ cup di coco raspa sin sucu 


P'e reyeno di keshi crema 
230 gram di keshi crema (temperatura ambiente) 
¼ cup di zoet na polvo (manera stevia of splenda) 
1 telep di extracto di vanila 


Instruccion: 
1. Prekeinta e forno riba 175°C (350°F) y vet un forma di 
9x9 duim. 


2. Base di e bolo: Den un comchi grandi, mescla e hariña di 
almendra, cacao na polvo, zoet granula, baking powder y 
salo. Agrega e webonan, e lechi di almendra, e manteca dirti 
y e extracto di vanila. Mescla te ora nan keda suave. 


3. Añadi e capanan: Den e bom di e forma na vet, plama e 
coco raspa y e nootnan pecan. Despues basha e mansa di e 
bolo di chuculati riba esaki. 


4. Reyeno di keshi crema: Den un otro comchi, bati e keshi 
crema, e zoet na polvo y e extracto di vanilla te ora cu e keda 
suave. Pone e cucharanan di e mescla aki di keshi crema 
riba e mansa di bolo. Uza un cuchiu pa traha "swirls" suave, 
creando un efecot di "temblor." 


5. Horna: Horna pa 35-40 minuut of te ora cu e bolo ta bon 
cushina na rand pero aun levemente muha paden den e 
centro. 


6. Fria: Lag'e fria completamente prome cu corta y sirbi. 

Fortaleza pa Famia 


Sinceramente, Pastoor Marcel Balootje 


E bondad di Sios tey pa nos tur 


E direccion den cual mundo ta bayendo, ta parce manera 
hopi hende a lubida, riba e bondad di Dios y cu Dios ta luz 
y den dje no tin nada nada di scuridad. 


Cada biaha cu un hende ta participa den un actividad di 
scuridad, maldad, inmoralidad y abominacion, hopi di nan 
no ta consciente di e bondad di Dios pa nan bida. 


P'esey nos como mayor, mester hala atencion di nos 
yiunan, presentando nan e evangelio di Dios, na nos 
yiunan for di trempan pa nan conoce e bondad di Dios for 
di chikito y na grandi nan no aparta for di dje. 


Pasobra mucha cu ta cana cu arma, bende droga, cu pens- 
amento malo, mester conoce e bondad di Dios, pasobra 
bondad di Dios ta amor di Dios y bondad di Dios a wordo 
ofreci na nos tur den Juan 3;16. 


Den prome Corintionan 15:33 ta para skirbi: No laga 
hende gaña boso: Mal compania ta daña bon custumber. 
Uza boso sano huicio manera mester ta y stop di haci pica, 
pasobra algun no tin conocemento di Dios. 


Ora un hende tin conocemento di Dios, e ta bin compronde 
cu tur locual un hende haci, un dia lo sali na cla y cu nada 
no ta scondi pa Dios y cu ora hende tin pica scondi den 
su bida, ta e mes e ta gaña pasobra esun cu ta sconde su 
pica lo no prospera (Proverbionan 28:13). 


Palabra di Dios ta bisa cu no tin ningun hende bon riba 
e mundo aki, cu solamente Dios ta bon, pero ora nos 
reconoce, arepenti,y aparta di pica , nos lo conoce e 
bondad y e misericordia di Dios, pa nos bida y di mes pa 
henter nos hogar, pasobra bendicion di Dios mester core 
di mayor pa yiu. 


No laga malo vence bo, ma mas bien vence malo cu bon. 
(Romanonan 12:21). 


Dios kier pa nos tur recorda locual ta para skirbi den 
Romanonan 12:2: No sea conforme na e mundo aki, 
ma sea transforma pa medio di e renobamento di boso 
mente,pa boso por comproba kico ta e bon y agradabel, y 
perfecto bpluntad di Dios. 


Sin ningun clase di exepcion, nos tin cu tene na cuenta cu 
maldad no ta bin di Dios, pa nos no particpa den ningun 


clase di obra di maldad, pasobra maldad ta disfrasa hopi 
biaha y bin manera den un papel di regalo, mustrando 
bunita, pero su tras tin un veneno mortal, tanto fisico, 
mental of spiritual. Maldad no ta respeta hende rico ni 
pober no lubida locual ta para skirbi den Juan 10:10. 


No sea engaña, rumannan stima. Tur bon regalo y tur 
don perfecto ta for di ariba, y ta baha bin for di e Tata 
di luz, cerca kende no tin variacion ni sombra di cambio. 
(Santiago 1:16-17) 


Ki grandi ta Bo bondad, cu Bo a warda pa esunnan cu 
tin temor di Bo, cu Bo a prepara pa esunnan cu ta tuma 
refugio den Bo, den presencia, di e yiunan di hende. Bo ta 
sconde den e luga secreto di presencia (Salmo 31:19-20). 


Ora un hende ta busca e bondad di Dios, Dios mes lo 
sconde e persona for di maldad, pa maldad no alcansa bo. 


Dios nunca lo manda hende haci locual no ta boluntad di 
Dios, tur locual ta bon ta cana den boluntad di Dios. Y tur 
hende mester ta na altura locual ta e boluntad di Dios, 
pa nos tene cuenta locual ta para skirbi den Filipensenan 
4:8-9 y Thesalonisensenan 4:3-8. 


Señor ta bon, un luga fortifica den e dia di angustia. 
(Nahum 1:7). 


42 
Dialuna, 9 September 2024 
AWEMainta 


DIA 9 di september ta celebra e festividad di San Pedro 
Claver, un santo cu a laga un marca indudabel den historia di 
e lucha pa husticia y dignidad humano. Naci na Verdu, Spaña 
na 1580, Pedro Claver a uni n'e Compania de Jesus cu un 
ferviente deseo di sirbi esunnan cu mas tabatin mester. Na 
1610, el a yega Cartageba de Indias, caminda cu awendia ta 
Colombia, un puerto clave p'e comercio di esclavo Africano. 


Na Cartagena, San Pedro Claver a haya su berdadero voca- 
cion ora el a enfrenta e inhumanidad di e trafico di esclavo. 
Su bida tabata dedica na alivia e sufrimento di e Afircanonan 
cu tabata yega den condicion deplorabel. Cu gran curashi, e 
tabata drenta den e barcona "negrero" pa atende esunnan 
recien yega, proporcionando nan alimento, remedi y cuido 
basico. 
Su compromiso tabata bay mas leu di e asistencia fisico; e 
tabata preocupa perofundamente p'e bienestar spiritual di 
su pashentnan y tabata dedica na batisa e esclavonan cu 
tabata desea, sumando mas di 300 mil bautismo durante su 
bida. 


San Pedro Claver no solamente a duna sosten n'e escla- 
vonan, sino cu tambe a converti den un ferviente defensor 
di nan derecho. El a denuncia e atrocidadnan di e sistema 


esclavista y a lucha incansablemente pa un trato mas 
humano y digno p'e prisoneronandi sclavitud. Su influencia 
y su mensahe a rezona cu forsa, convirtiendo den un simbolo 
di husticia social y di e lucha p'e derechonan humano. 


E bida di San Pedro Claver tabata marca pa un sacrificio 
personal significativo. Su dedicacion y esfuerso constante 
pa mehora e condicionnan di e esclavonan a hib'e na un 
salud deteriora. El a fayece na 1654, cansa pero cu satis- 
faccion di a haci un diferencia profundo den bida di esunnan 
oprimi. 


E legado di San Pedro Claver, a wordo reconoci oficialmente 
ora cu el a wordo canonisa pa papa Leon XIII na 1888. Fuera 
di esey, e papa a conferi e honor di ta e santo patrono di 
e misionnan entre e negronan, subrayando su papel como 
un pionero den e defensa di e dignidad humano y husticia 
social. 


San Pedro Claver ta sigui ta un poderoso recordatorio di e 
importancia di empatia, husticia y respet pa cada ser humano. 
Su bida y su obranan ta inspira e lucha p'e derechonan di 
esunnan mas vulnerabel y pa promove igualdad y dignidad 
pa tur. 


E Santo defensor di e esclavonan y apostel di Husticia Social 


Awe ta dia di San Pedro Claver 

"Dios ta amor... y amor ta Dios, 


maske mi no ta na e mundo aki, tur dia lo mi ta banda 
di boso Curason, mi por stens di loke Señor ta haci" 


Salmo 33 


Cu dolor na nos curason, nos ta participa fayecimento di 


nos ruman y omo stima: 


Sr. Vdo. Pedro M. Giel 


Mihor conoci como “Vidal” 
*06-01-1942 - †05-09-2024 


Na nomber di su: 
Esposa: †Mathilde Giel-Vieira de Freitas 


Rumannan: 
Ida y †Ruby Dijkhoff 
Ina y †Henk Kolkman 
Andres y Mena Giel Kelly 
Juancito y Marianita Giel Tromp 
Aura y Jovito Tromp Giel 
Freddy y Mercedes Giel 
Rosa Giel 


Iha(nan): 
Lelisia Tromp 


Subrina y subrino(nan): 
Helen y Stanley Chan, Tico, Rene y Zulaika Dijkhoff, 
Gino Dijkhoff 
Jolanda, Ivonne y Lia Kolkman y yiunan 
Sharine, Jelitza, Jelishka Giel 
Moraima y Greg Brown, Angelo Giel 
Junior, Giovanni Perez 
Frederick, Magaly, Susaine Giel 
Layen y Ada Willems y yiu 
Melany Perez 


Bon bisiña: Miljenka Franken y Chelo 


Tur su amistadnan, conocirnan, y compañera(o)nan di 
S.T. Thuiszorg Jaburibari. 


Demas famia(nan): Giel, Vieira de Freitas, Heide, Tromp, 
Dijkhoff, Kolkman, Kelly, Perez, Oehlers, Maduro, 
Brown, Boekhoudt. 


Ta invita pa acto di despedida cual lo tuma luga na 
Aurora Funeral Home diaranson 11 di september 2024, di 
9’or pa 11’or. Cremacion lo tuma lugar despues den seno 
familiar. 


Nos disculpa si den nos tristeSa nos por a lubida algun 
nomber. 
Nos ta lamenta cu despues di entiero nos no lo ricibi 
bishita di condolencia na cas. 


Gradicimento y Invitacion 


Pa medio di esaki famia kier a gradici tur 
esnan di un manera of otro a duna nos 
sosten, consuelo y forsa durante e tempo 
dificil cu e fayecimento y entiero di nos 
defunto stima: 


Oscar Augustin Bergrok 


Boso muestra di atencion ta di hopi 
aprecio y un gran sosten pa nos. Un danki 
na un y tur cu a manda carchi, facebook 
message, whatsapp y a haci yamada tele- 
fonico. 


Tambe na Aurora Funeral Home pa su 
bon servicion y atencion. 


Na mes momento nos ta invita famia, 
bisiña-, amigo- y conocirnan pa compaña 
nos na 2 santo sacrificio di misa na misa 
Santa Anna na Noord. 
diaranson 11 september y diabierna 13 
september 2024 pa 6:30 PM 


Boso presencia ta altamente aprecia 


Precioso den bista di Señor ta e morto 


di su Santonan, Sirbidor. 


Salmo 116:15 


Cu dolor na nos curason, 


nos ta anuncia fayecimento cristiana- 


mente di nos ser stima: 


Yolanda Otil Buddy 


*15-02-1965 - †06-09-2024 


Acto di entiero lo wordo anuncia despues 


Lo E seca tur lagrima for di nan wowo, Y 
morto lo no existi mas: lo no tin nada di 
rouw, nada di yoramento, nada di dolor 
mas, pasobra tur cos di antes a pasa bay. 


Rev. 21:4 


Ta anuncia fayecimento di: 


Edith Damus 


*07-10-1943 -†31-08-2024 


Acto di entiero lo wordo anuncia despues 

Señor ta mi Wardador, 
Mi n’tin falta di nada 


Den cunucu di yerba berde 


E ta poni mi sosega 


E ta hiba mi na awa trankil 


pa mi bolbe haya forsa. 


Salmo: 23 


Cu inmenso dolor na nos curason pero conforme 


cu Dios su boluntad, 


nos ta participa fayecimento di nos ser stima: 


Ena Bardouille 


Cariñosamente yama y conoci como Zuster Bar- 


douille 


*01-02-1945 ~ †03-09-2024 


Na nomber di su yiu muhe: 
Jo-Anne Bardouille y yui 


Su nieto: 
Jayden Meulens 


Su rumannan: 
†Sra. Vda. Theresa Grijt-Bardouille; †Mona 
Bardouille y yiunan; Bernard Bardouille y Cecilia 
Cardoze y yuinan; Victor Bardouille y Jacky 
Wever y yiunan; Lydia Bardouille y Edsel Grijt 
y yiunan na Hulanda; Imelda Bardouille y yiu; 
Junior Bardouille na Venezuela 


Sobrino- y Sobrinanan: Cedric Haze y Donna 
y yiu na Merca; Andy Bardouille y Sharmila y 
yiunan na Hulanda; Anthony Bardouille y Rim y 
yiu na Hulanda; Jessica Tweeboom-Haze y Aldren 
y yiunan na Hulanda; Beverly Bardouille y yi- 
unan; Jennifer Grijt y Robin y yiunan na Hulanda; 
Evelyne Grijt y Roberto y yiunan na Hulanda; 
Cindy Bardouille na Hulanda; Geraldine Bardou- 
ille y Hubert; Allyshanee Bardouille na Hulanda; 
Brandel Bardouille y Xena na Hulanda 


Primo y Primanan: †Felix Bardouille y famia; 
Franklin Bardouille y famia; †Errol Bardouille y 
famia; Lucy Sharp y famia 


Amigonan di cas: 
Elsy Toppenberg-de Haak; Brenda van Putten; 
Grupo di oracion: Cu Cristo na Cabez nada no por 
bai Robez; Ex coleganan di Dr. Horacio Oduber 
Hospital, Kram Afdeling; Miembronan di Club 
Kibrahacha 


Y demas famianan: 
Bardouille, Williams, Meulens, Haze, Tweeboom, 
Grijt, Sharp, Wever, Cardoze, Hengeveld, Top- 
penberg, de Haak, van Putten, Mardenborough, 
Hughes y bisiñanan cerca Tromp, Raghunath, 
Flanders, Ras y demas famia na Dominica, Hulan- 
da, Merca, Curaçao, Canada y Inglaterra. 


Ta invita tur amigo(a)nan, bisiña y conoci pa 
asisti na e acto di entiero cual lo tuma lugar 
diamars 10 di september 2024 pa 4or di atardi 
saliendo for di Misa San Francisco, Oranjestad pa 
Santana centraal na Sabana Basora. For di 1or di 
merdia nos querida defunto lo ta reposa na Misa 
San Francisco, Oranjestad. 


Nos ta lamenta cu despues di entiero nos no ta 
ricibi bishita di condolencia na cas. 
Nos ta pidi nos disculpa si den nos tristesa nos por 
a lubida di menciona algun persona. 


"Dios ta amor... y amor ta Dios, 


maske mi no ta na e mundo aki, tur dia lo mi ta 


banda 


di boso Curason, mi por stens di loke Señor ta haci" 


Salmo 33 


Nos ta anuncia fayecimento di: 


Addison Croes 


Cariñosamente yama: Eddy/ Opa Son 


*04-09-1952 - †05-09-2024 


Mayornan: †Isaias (Charlie) y †Juanita Croes-Thiel 


Na nomber di su: 
Casa: Rosalda Croes 


Yiunan: †Garvin Croes; Brian Croes 


Su preti wowo: Elle Marie Ho-Kang-You 
Mascota stima: Fluffy 


Rumannan: †Cristina y Carlito Dirksz-Croes y 
famia; †Yonka y Thomas Trimon-Croes y famia; 
†Antonio (Bubu) Croes y Clara Croes-Wester y 
famia; †Sarita (Rita) Croes y famia; †Martin (Shon- 
Tin) y Lima Croes-Yarzagaray y famia; †Mache 
Croes; Sira Croes y famia 


Sua y cuñanan: †Gilda y †Coco Werleman-Lopez 
y famia; †Lindo y †Yvonne Lopez-van der Pas y 
famia; †Diana y †Enrique Croes-Lopez y famia; 
†Maikel y Ika Lopez-Werleman y famia; Magda 
Lopez; Lia Lopez y famia; Maximina y Nilo 
Wernet-Martes y famia; Arcangel y Greta Martes- 
Fuentes y famia 


Sobrinonan: Mariela y Papito Simon-Dirksz y 
famia; John y Denise Dirksz-Baiz y famia; Nel 
Dirksz; Astrid y Shon Le Petrochi y famia; Roly 
y Marion Croes-Croeze y famia; Shareen Croes y 
famia; Michel y Jaap Croes-Jongeneel; Nathaly y 
Cesar Perez-Croes; Sidney y Louella Croes-Ras y 
famia; Anett Maduro y famia; Delio (Essy) Lacle 
y famia; Anthony Lacle y famia; Joselito y Magaly 
Lacle y famia; Julie y Humphry Ras-Croes y famia; 
Anthony y Ginny Croes y famia; Jeremy y Rina 
Croes-Werleman; Minouche y Lewis van Romondt- 
Lopez y famia; Roswitha Lopez y famia; Roy 
Croes y famia; Suzette y Otty Ras-Croes y famia; 
†Nathalie Croes y famia; Kenrick y Jamila Lopez 
y famia; Michel y Cathy Lopez-Arends y famia; 
Ikel Lopez y famia; Marcel Lopez y famia; Eldwin 
Coutinho y famia; Gino Coutinho y famia; Johnny y 
Anaise Wernet y famia; Giovanny Martes y famia; 
Angere Martes y famia 


Unico iha: Bryan Simon 


Sra cu a cuida y stima papi: Isabella (Mama Isa) 
Caraballo 


Tur su amigonan fiel di cas, amigonan/ fans di SV 
Estrella y ex coleganan di Douane 


Demas famia: Croes, Lopez, Thiel, Ho-Kang-You, 
Dirksz, Trimon, Wester, Yarzagaray, Werleman, 
van der Pas, Wernet, Martes, Fuentes, Simon, Baiz, 
Petrochi, Croeze, Perez, Jongeneel, Ras, Maduro, 
Lacle, Briezen, de Mey, Rozenberg, Kock, Boek- 
houdt 
Ta invita pa e acto di despedida cu lo tuma lugar 
diamars 10 di september 2024 na misa Inmaculada 
Concepcion na Sta. Cruz di 1:00 pa 4:00 pm, sigui 
pa e acto di cremacion den seno di famia. 


